Vüqar Həşimovun xatirə turnirinə start verildi - FOTOSESSİYA\nBu gün məşhur şahmatçımız Vüqar Həşimovun xatirəsinə həsr olunan uşaqlar arasında beynəlxalq şahmat turnirinə start verilib. Apasport.az saytının məlumatına görə, iştirakçılar ilk olaraq səhər saatlarında məşhur şahmatçımızın məzarını ziyarət edərək ona böyük ehtiramını bildirib.\nAçılış mərasimində çıxış edən Vüqar atası Qasım Həşimov turnirin əhəmiyyətindən danışıb: “Vüqar hər zaman arzulayırdı ki, Azərbaycanda uşaqlar arasında beynəlxalq şahmat turniri olsun. Çünki o istəmirdi ki, yeniyetmələr əziyyət çəksin. Bu gün siz belə turnirlərdə iştirak etməklə bacarığınızı artıra bilərsiniz. Vüqarın xatirə turniri uşaqlar arasında artıq ikinci ildi keçirilir. Bu ənənəvi hal almalıdı. Onun keçdiyi çətin ömür yolu öyrənilməlidi. Bütün iştirakçılara uğur arzulayıram. Qoy güclü qalib gəlsin”.\nHəşimovun komanda yoldaşı, Avropa çempionu Şəhriyar Məmmədyarov uşaqların Vüqarın şahmat karyerasını öyrənməyin vacib olduğunu bildirib: “Bu gün Vüqar öyrənilməlidi. Mən şahmatçı kimi onun karyerasını yaxşı bilirəm. Amma uşaqlar ondan öyrənməlidi. Elə ölkələr var ki, onun əldə etdiyi nəticələrə yalnız arzu kimi baxır. Onun qazandığı nailiyyətlər əksər şahmatçılar üçün əlçatmazdı. Hər zaman yaxınlarına kömək etməyə hazır idi. Vüqar böyük turnirlər zamanı bizi tək qoymazdı. Özü oynamadığı günlər bizi yardımçı olurdu. Bu gün onun yoxluğunu qəbul etmək çətindi. Biz hər zaman onu xatırlayırıq. Uşaqlar Vüqardan öyrənməklə uğur qazanmalıdı. Bizim vaxtımızda məşhur şahmatçılarla görüş əsl bayram idi. İndi uşaqlarda yığma üzvlərindən öyrənməyə imkanı var. Etiraf edək ki, son 10 ildə yeni şahmatçı meydana çıxmayıb. Millidə eyni adlar çıxış edir. Artıq rəqabət vaxtıdır. Arzu edirəm ki, bizdən sonrakı nəsil daha güclü olsun".\nQeyd edək ki, 6 nömrəli məktəb-liseydə keçirilən yarışda 8-10-12 yaşadək oğlanlar və qızlar, o cümlədən dünya və Avropa çempionatlarının mükafatçıları, Azərbaycan birinciliyinin iştirakçıları və beynəlxalq əmsalı 1700-dən yüksək olan 110 şahmatçı mübarizə aparacaq. Beynəlxalq turnirdə Azərbaycan, Rusiya, İran, Gürcüstan təmsilçiləri ilə yanaşı, Fransa şahmatçıları da çıxış edir. Beynəlxalq turnirin reytinq favoriti keçənilki yarışın bürünc mükafatçısı, azərbaycanlı şahmatçı Məhəmməd Muradlıdır (2052).\nMemorialın qalibi Vüqar Həşimov kuboku ilə təltif olunacaq. Birinci yeri tutan şahmatçı, eyni zamanda, “Baku Open 2015”, gümüş mükafatın sahibi isə “Naxçıvan Open 2016” beynəlxalq şahmat festivallarında ödənişsiz olaraq qalmaq və yemək imkanı əldə edəcəklər. Turnirdə, həmçinin müxtəlif nominasiyalar üzrə qaliblər də təltif olunacaqlar.\nBeynəlxalq turnirin baş hakimi – FİDE hakimi Cavanşir Bağırov olacaq.\nQeyd edək ki, ötənilki turnirin qalibi Bakı şahmatçısı Kənan Qarayev olmuşdu.


Qazaxda Vətən müharibəsi şəhidi kiçik gizir Elcan Namazovun ildönümü ərəfəsində adını əbədiləşdirən bulağın açılışı olub - Xəbərlər - QAZAX RAYON Icra Hakimiyyəti\n2020-ci il sentyabrın 27-də Ermənistan silahlı qüvvələrinin cəbhəboyu törətdiyi genişmiqyaslı təxribatlara cavab olaraq Azərbaycan Ordusu sonradan "Dəmir yumruq” adlandırılan əks-hücum əməliyyatına başladı. 44 gün davam edən Vətən müharibəsi təxminən 30 illik işğala son qoyulması və ərazi bütövlüyümüzün bərpası ilə nəticələndi. Müzəffər Ali Baş Komandan İlham Əliyevin rəhbərliyi ilə qazanılmış möhtəşəm Zəfər hərb tariximizə qızıl hərflərlə yazıldı. Tarixi Qələbə ilə başa çatan 44 günlük Vətən müharibəsi bir daha sübut etdi ki, Azərbaycan dövləti və ordusu böyük gücə, qüdrətə sahibdir. Bu gün özünü qalib ölkənin vətəndaşı hesab edən hər bir azərbaycanlı Ali Baş Komandanla, ordumuzun əsgər və zabitləri, hərbçiləri, Vətən uğrunda canından keçən qəhrəman oğullarımızla, şəhidlərimizlə, qazilərimizlə fəxr edir, qürur duyur. Hər kəs fəxarətlə söylədiyimiz, qürurlandığımız o tarixi Qələbəni bizlərə bəxş edən Ali Baş Komandana, şəhidlərimizə, qazilərimizə, hərbçilərimizə borclu və minnətdardır.\n44 günlük haqq savaşında Vətən torpaqlarının azadlığını, ərazi bütövlüyünü canından üstün tutan, bu yolda ölümün gözünə dik baxaraq Şəhidlik zirvəsinə ucalan igid oğullarımızdan biri də Azərbaycan Respublikası Dövlət Sərhəd Xidmətinin kiçik giziri Namazov Elcan Hidayət oğludur.\nBütün şəhidlərimiz kimi, igid Vətən oğlu Elcan Namazovun da adı əbədiləşdirilib. Qəhrəman şəhidimizin ildönümü ərəfəsində doğulduğu Dəmirçilər kəndində adını əbədiləşdirən bulağın açılışı olub.\nAçılış mərasimində Qazax Rayon İcra Hakimiyyətinin məsul şəxsləri, rayonun hüquq-mühafizə orqanlarının, idarə, müəssisə və təşkilatların rəhbərləri, məktəb direktorları, Azərbaycan Respublikası "Azərbaycan Qarabağ Müharibəsi Əlilləri, Veteranları və Şəhid Ailələri İctimai Birliyi”nin Qazax rayon filialının, Azərbaycan Respublikası Müharibə, Əmək və Silahlı Qüvvələr Veteranları Şurasının Qazax rayon şöbəsinin sədrləri və üzvləri, şəhidimizin vaxtilə təhsil aldığı Emin Qurbanov adına Dəmirçilər kənd tam orta məktəbin müəllim və şagirdləri, şəhid ailələri, şəhidimizin ailə üzvləri, yaxınları, doğmaları, kənd sakinləri iştirak ediblər.\nƏvvəlcə igid Vətən oğlunun və bütün şəhidlərimizin ruhuna dua oxunub, əziz xatirələri bir dəqiqəlik sükutla yad olunub.\nQazax Rayon İcra Hakimiyyəti başçısı aparatında Ərazi idarəetmə və yerli özünüidarəetmə orqanları ilə iş şöbəsinin müdiri Adil Vəliyev bulağın açılış mərasimində giriş sözü ilə çıxış edərək şəhidimizə Allahdan rəhmət diləyib, əziz xatirəsini ehtiramla anıb, icra başçısı Rəcəb Babaşovun səmimi ürək sözlərini çatdırıb.\nA.Vəliyev qeyd edib ki, ən uca zirvə olan Şəhidlik elə bir zirvədir ki, həmin zirvəyə Vətən, xalq, torpaq sevgisi olan, bütün bu amallar uğrunda canından keçməyi bacaran Elcan Namazov kimi igid Vətən oğulları yüksəlir. Məhz Elcan kimi oğullarımız Azərbaycan xalqının milli azadlığını, respublikamızın müstəqilliyini qorumaq, torpaqlarımızın ərazi bütövlüyünü bərpa etmək üçün qəhrəmanlıq nümunəsi göstərərək uca məqama yüksəldilər. A.Vəliyev qazanılan tarixi Qələbənin arxasında Müzəffər Ali Baş Komandan İlham Əliyevin, onun "Dəmir yumruğ”unun, qüdrətli Azərbaycan xalqının, ordusunun, Elcan kimi qəhrəman oğullarımızın, igid Vətən oğulları böyüdən qəhrəman ata və analarımızın dayandığını qeyd edib.\nVətənin ərazi bütövlüyünü canı, qanı bahasına qoruyan, düşmən tapdağında qalan torpağımızı canından keçərək azad edən Elcan kimi oğullarımızla illər keçsə belə hər zaman qürur duyulacağını dilə gətirib. Vətən müharibəsində Şəhidlik zirvəsinə ucalan Qazaxın igid oğullarının sırasında dayanan Elcanın təkcə qazaxlıların, doğma el-obasının deyil, bütöv Azərbaycanın övladı olduğunu, onunla hər kəsin fəxr etdiyini bildirib. Savaşda əldə etdiyimiz şanlı Qələbəyə görə Ali Baş Komandana, müzəffər Azərbaycan Ordusuna, şəhidlərimizə, qazilərimizə borclu olduğumuzu bir daha söyləyib.\n"Ölkə Prezidentinin də söylədiyi kimi, dövlət və vətəndaş olaraq şəhid ailələrinin, qazilərimizin yanında olmaq, onlara qayğı göstərmək hər birimizin borcudur. Əgər bu gün Ali Baş Komandan İlham Əliyev, Birinci vitse-prezident Mehriban Əliyeva şəhid ailələrinə, qazilərimizə yüksək səviyyədə qayğı göstərirsə, onlara dayaq olursa, şəhid ailələrinin qazilərimizin qarşısında baş əyirəm söyləyirsə, bu, hər kəsə örnək olmalıdır”, - deyən A.Vəliyev Qazaxda bu amilin hər zaman əsas götürüldüyünü qeyd edib. Şəhid ailələrinə, qazilərimizə göstərilən qayğının bundan sonra da yüksək səviyyədə olacağını vurğulayıb. Bütün şəhid ailələri kimi, Elcan Namazovun ailəsinin də dövlət və rayon rəhbərliyi tərəfindən daim qayğı ilə əhatə olunduğunu, şəhidimizin bulağının su xəttinin çəkilməsində lazım olan bütün dəstəyin göstərildiyini bildirib. Şəhidimizin adını daşıyan bulağın suyundan içən hər kəsin şəhidin ruhuna dua oxumaqla bərabər, həm də onun haqqında məlumat əldə edəcəyini qeyd edib. Tikilən bulağın Elcanın xatirəsini əbədiləşdirməklə yanaşı, gələcək nəsillərin vətənpərvər ruhda böyüməsi istiqamətində atılan uğurlu addım kimi qiymətləndirib.\nQazax Rayon Təhsil Şöbəsinin müdiri Nizaməddin Babanlı çıxış edərək şəhidimizə Allahdan rəhmət diləyib, əziz xatirəsini ehtiramla anıb. Şəhidlərimizin, onların ailələrinin qarşısında baş əydiyini dilə gətirib. Ali Baş Komandanın qətiyyəti, şanlı ordumuzun qüdrəti sayəsində xalqımızın 30 illik yurd həsrətinə son qoyan şəhidlərimizə, onların ailələrinə qayğı göstərməyin, sahib çıxmağın hər birimizin borcu olduğunu bildirib. Şəhidimizin daim qəlblərdə əbədi yaşayacağını söyləyib.\nAzərbaycan Yazıçılar Birliyi Qazax zona filialının sədri, Əməkdar incəsənət xadimi, şair Barat Vüsal çıxış edərək bildirib ki, 44 günlük şanlı Vətən müharibəsi dövründə şəhidlərimiz və qazilərimiz hərb tariximizə qızıl hərflərlə yazılan əsl qəhrəmanlıq nümunəsi göstərdilər. 44 günlük savaşda 30 illik yurd həsrətinə son qoyaraq xalqımızın, bütün şəhidlərimizin intiqamını artıqlaması ilə aldılar. Bu gün şəhidlərimizin adlarını əbədiləşdirən bulaqların inşa olunması, abidə komplekslərinin, guşələrin yaradılması, kitabların yazılması onu göstərir ki, şəhidlər unudulmazdır. Onların qəhəmanlığı bir məktəb, hamımız üçün dərsdir. B.Vüsal qeyd edib ki, Vətəni, Qarabağımızı bizlərə qaytaran oğullarımızı yaşatmaq, gələcək nəsillərə tanıtmaq vətəndaş olaraq hər birimizin ən ümdə işi, müqəddəs vəzifəsi olmalıdır. Ali Baş Komandan İlham Əliyev başda olmaqla, Birinci vitse-prezident Mehriban Əliyevaya və rayon rəhbərliyinə şəhid ailələrinə göstərdikləri yüksək dövlət qayğısına görə minnətdarlığını bildirib.\nE.Qurbanov Dəmirçilər kənd tam orta məktəbin direktor əvəziGülnar Osmanova çıxış edərək şəhidimizə Allahdan rəhmət diləyərək ruhu və valideynləri qarşısında baş əydiyini söyləyib. Düşmən tapdağında qalan torpaqlarımızla yanaşı, milli-mənəvi dəyərlərimizi bizlərə qaytaran şəhidlərimizlə hər kəsin qürur duyduğunu qeyd edib. Qanları, canları ilə şərəf, zəfər tarixi, Qarabağnamə yazan şəhidlərimizin hər birimizin baş tacı olduğunu diqqətə çatdırıb. Bu gün xatirə bulağının açılışına toplaşdığımız Elcanın müəllimi kimi onunla fəxr etdiyini dilə gətirib. Şəhadətə yüksələn Elcanın ikinci ömür, əbədiyaşarlıq ömrünü, ölməzlik qazandığını vurğulayıb. Şəhidlərimizin on milyonluq Azərbaycan xalqının qəlbində bundan sonra da hər zaman əbədi yaşayacaqlarını, ən ülvi hisslərlə yad olunacaqlarını söyləyib. "Biz müəllimlərin də əsas vəzifəsi, insanlıq borcu ondan ibarətdir ki, Elcan kimi qəhrəman oğullarımızı gələcək nəsillərə tanıdaq, onların keçdikləri döyüş yolunu daim nümunə göstərək”, - deyən G.Osmanova məktəbin müəllim kollektivi olaraq bunun üçün əllərindən gələni əsirgəməyəcəklərini qeyd edib.\nŞəhidimizin sinif rəhbəri olmuş E.Qurbanov Dəmirçilər kənd tam orta məktəbin müəllimi Həcər Əsədova çıxış edərək 44 günlük haqq savaşında qanları ilə tarixi imzalarını atan şəhidlərimizin ruhu qarşısında baş əydiyini söyləyib. Çalışdığı məktəbin yetirmələri olan Elcan və Turan kimi igid Vətən oğullarının daim qəlblərdə yaşayacaqlarını, gələcək nəsillərin onlardan hər zaman nümunə götürəcəklərini qeyd edib. Elcan Namazov haqqında xatirələrini bölüşən Həcər müəllimə qeyd edib ki:\n- İşğal altında olan torpaqlarımızdan söz açan zaman bütün şagirdlər kimi, Elcan da daim intiqam hissi ilə yaşayırdı. 30 il ərzində qəlbində düşmənə qarşı olan nifrət hissi 23 yaşlı Elcanın qəlbinə hakim kəsilərək onu torpaqların azadlığı uğrunda mübarizəyə səslədi. Onu anası qədər sevdiyi Vətəni canından üstün tutmağa, Şəhidlik zirvəsinə yüksəlməyə məcbur etdi. Məktəbdə istiqanlı olması, nizam-intizamı ilə seçilən Elcan döyüş yoldaşlarının da rəğbətini qazanmışdı. Elcan hər kəsin qürur duyacağı, fəxr edəcəyi bir oğul idi. Necə ki, bu gün hər birimizin fəxridir. Bu gün aldığımız nəfəsə görə Elcan kimi qəhrəman oğullarımızın, şəhidlərimizin son nəfəsinə borcluyuq.\nÜrkməzli kənd sənətkarlıq evinin müdiri Gülsənəm Cəlilova çıxış edərək şəhidimizə Allahdan rəhmət, ailəsinə və yaxınlarına səbir diləyib. Şəhidimizə həsr etdiyi şeiri ilə əziz xatirəsini ehtiramla yad edib.\nSonra Emin Qurbanov adına Dəmirçilər kənd tam orta məktəbin 4-cü sinif şagirdləri Aydan Namazlı, Aynişan Xəlilzadə, Elnur Namazlı və Saqif Nəsirov adına Ürkməzli kənd tam orta məktəbin 10-cu sinif şagirdi Aysel Vələdova şəhidimizə həsr olunmuş şeirlər səsləndirib, igid Vətən oğluna olan ehtiramlarını bildiriblər.\nŞəhid atası Hidayət Namazov çıxış edərək şəhid atası kimi bütün şəhidlərimizin və ailələrinin qarşısında baş əydiyini söyləyib. "Bütün şəhidlər mənim öz övladımdır”, - deyən şəhid atası oğlu Elcan və onun kimi igid Vətən oğulları ilə hər zaman fəxr edəcəyini, qürur duyacağını söyləyib. Şəhid ailəsi kimi hər zaman onlara göstərilən diqqət və qayğıya görə razılığını ifadə edib, ölkə Prezidenti İlham Əliyevə, Birinci vitse-prezident Mehriban Əliyevaya, rayon rəhbərliyinə minnətdarlığını bildirib. Oğlunun xatirəsinin daim yad olunmasını Elcanın timsalında bütün şəhidlərimizə olan hörmət və ehtiramın bariz nümunəsi kimi qiymətləndirib. Övladının adını daşıyan bulağın tikilməsində əsas məqsədin Elcanın adını yaşatmaq, gələcək nəsillərə ötürmək olduğunu qeyd edib. Şəhid atası sonda bulağın ərsəyə gəlməsində əziyyəti keçən insanlara, açılış mərasimində iştirak edənlərə ailəsi adından təşəkkürünü çatdırıb.\nDaha sonra rayon rəhbərliyi igid Vətən oğlunun ata ocağına gələrək torpaq uğrunda canından keçən şəhidimizin şəxsi əşyalarından, şəkillərindən ibarət guşə ilə tanış olub, Elcan Namazov kimi oğullarımızın daim qəlblərdə yaşayacaqlarını bir daha vurğulayıb, şəhidimizə Allahdan rəhmət, ailəsinə səbir diləyiblər.\n23 yaşında Şəhidlik zirvəsinə yüksələn Elcan Namazovun döyüş meydanında göstərdiyi igidlik, qəhrəmanlıq ölkə Prezidenti tərəfindən də yüksək qiymətləndirildi. O, ölümündən sonra cənab Prezident İlham Əliyevin 15 dekabr 2020-ci il tarixli Sərəncamına əsasən "Vətən uğrunda”, 18 dekabr 2020-ci il tarixli Sərəncamına əsasən "Döyüşdə fərqlənməyə görə” və 25 dekabr 2020-ci il tarixli Sərəncamına əsasən "Xocavəndin azad olunmasına görə” medalları ilə təltif olunmuşdur.


Əbülfəz İbrahimov adına Nabur kənd tam orta məktəbində “İslam həmrəyliyi və radikalizm. Əks qütblər” mövzusunda tədbir keçirilmişdir. - Xəbərlər - QOBUSTAN RAYON Icra Hakimiyyəti\nƏbülfəz İbrahimov adına Nabur kənd tam orta məktəbində “İslam həmrəyliyi və radikalizm. Əks qütblər” mövzusunda tədbir keçirilmişdir.\nAprelin 11-də Qobustan Rayon İcra Hakimiyyəti, Dini Qurumlarla İş üzrə Dövlət Komitəsi və Qobustan Rayonu Gənclər və İdman İdarəsinin birgə təşkilatçılığı ilə “İslam həmrəyliyi və radikalizm. Əks qütblər” mövzusunda tədbir keçirilmişdir. Qobustan rayonu Əbülfəz İbrahimov adına Nabur kənd tam orta məktəbində keçirilən tədbirdə Qobustan Rayon İcra Hakimiyyəti Başçısı Aparatının İctimai-siyasi və humanitar məsələlər şöbəsi müdirinin müavini, dini qurumlarla işin təşkilatçısı Aftandil Şikarov, Rayon Gənclər və İdman İdarəsinin rəisi Qadir Əkbərov, Dini Qurumlarla İş üzrə Dövlət Komitəsinin Şamaxı bölgəsi üzrə şöbəsinin əməkdaşı Cavid Əhmədov, Qobustan şəhəri “Heydər” məscidi dini icmasının sədri Çingiz Babaşov, Nabur bələdiyyəsinin sədri Şükür Şükürov, kənd məscidinin dini icmasının sədri Babaxan Xocaməmmədov, məktəb rəhbərliyi, “Həyat bilgisi” fənnini tədris edən müəllimlər və məktəbin yuxarı sinif şagirdləri iştirak etmişlər.\nTədbiri giriş sözü ilə açan Qobustan Rayon İcra Hakimiyyəti Başçısı Aparatının İctimai-siyasi və humanitar məsələlər şöbəsi müdirinin müavini, dini qurumlarla işin təşkilatçısı Aftandil Şikarov 2017-ci ilin Azərbaycanda İslam Həmrəyliyi İli elan olunmasından, xalqımızın multikultural, tolerantlıq ənənələrinin bu gün dünya ölkələrinə nümunə olmasından bəhs etmişdir. Natiq öz çıxışında radikal cərəyanların hər zaman bu tolerantlıq ənənələrini pozmağa çalışdıqlarını, onlara qarşı daim mübarizə aparılmalı olduğunu xüsusi qeyd etmişdir.\nTədbirdə çıxış edən DQİüDK-nin Şamaxı bölgəsi üzrə şöbəsinin əməkdaşı Cavid Əhmədov, Rayon Gənclər və İdman İdarəsinin rəisi Qadir Əkbərov,Qobustan şəhər “Heydər” məscidi dini icmasının sədri Çingiz Babaşov, kənd məscidinin dini icmasının sədri Babaxan Xocaməmmədov öz çıxışlarında İslam dininin elmə böyük önəm verməsindən, bölgədə tarixən ənənəvi dindarlıq motivlərinin güclü olmasından, radikal cərəyanlarıın əsl mahiyyətindən, onlara qoşulmağın hansı fəlakətlərə səbəb olacağından söz açmışlar. Çıxış edənlər ölkəmizdə mövcud olan tolerantlıq ənənələrinin, multikultural dəyərlərin bir sıra dünya ölkələrinin nüfuzlu ali təhsil ocaqlarında fənn kimi tədris edilməsindən, Prezidentimiz cənab İlham Əliyevin sərəncamı ilə 2017-ci ilin İslam Həmrəyliyi İli elan olunması ilə ölkəmizin böyük və şərəfli bir missiyanı üzərinə götürməsindən bəhs edərək dövlətimizin dindarlara yaratdığı şəraiti vurğulamışlar.\nMəktəbdə “Həyat bilgisi” fənnini tədris edən Nabur kənd tam orta məktəbinin direktor müavini Nadir Babayev bu cür tədbirlərin məktəblilərin maarifləndirilməsi istiqamətində mühüm əhəmiyyətə malik olduğunu qeyd edərək, şagirdlər arasında zərərli cərəyanların yayılmasına qarşı hər zaman mübarizə apardıqlarını bildirmişdir.\nTədbirin sonunda şagirdləri maraqlandıran suallar cavablandırılmışdır.


Sarı akıntı hamilelik belirtisi midir. b2indo.me\ninformatika fundamental bir elm kimi\nictimai mənşəyi nə deməkdir\ndişlerdeki sarı lekeler nasıl geçer\nallah bu ceyran hara ceyranidir mp3 yukle\nsi minor qamması hansı major qammasından yaranıb\nSarı akıntı hamilelik belirtisi midir\nDiqqət: Tərəfdaşınızın hamilə olduğu görünürmü? Maraq: Bu hamiləlik testi dəsti ilə indi öyrənin. Partnyorunuzun hamilə olub olmadığını 95% dəqiqliklə söyləyəcək. Əgər o, ailə qurmaq və ya evlənmək arasında qərar verməli olacaqsınız. Arzu: Partnyorunuz sarı şeylər çıxarmağa davam etdikdə münasibətlərinizin problem olduğunu bilirsiniz. Yeganə çıxış yolu erkən toy və ya boşanma ola bilər. İstənilən halda, bu gün qərar vermək üçün bu hamiləlik testindən istifadə edə bilərsiniz! Fəaliyyət: İndi alın və kodu istifadə edərkən bu məhsula 25% endirim əldə edin: VOGELINK10\n127 words 655 chars\nDiqqət: Ərinizin bacısı ilə sizi aldatması mümkündürmü? Maraq: Ərinizlə uşaq sahibisiniz? Yoxsa gizli sevgilisi var? Sarı axıntı ərinizin bir əlaqəsi olduğunu ifadə edə bilər. Arzu: Test Kitimizlə ərinizin sizi bacısı ilə aldatdığını öyrənin və nə tapdığınızı bizə bildirin. Fəaliyyət: İndi bura klikləyin və pulsuz Test Kitinizi əldə edin. Biz də sürətli nəticələr təklif edirik!\n78 words 436 chars\nDiqqət: Bu sualın cavabını bilmək lazımdırmı? Maraq: Biz artıq suala cavab vermişik - bəli, siz cavablandırırsınız! Ancaq indi cavablarınızı onlayn və pulsuz əldə edə bilərsiniz. Bazarda ən yaxşı hamiləlik testi hamilə olub olmadığınızı 10 dəqiqə və ya daha az müddətdə sizə xəbər verəcəkdir. Arzu: Ən yaxşı hamiləlik testini axtarırsınız? Budur tapmaq üçün sürətli və dəqiq bir yol! Fəaliyyət: İndi pulsuz tapın!\n96 words 475 chars\nzaur eli her kim asiq ola yuklekeyfiyyət faizi necə hesablanırsarı saç kataloğudenizler altında 20000 fersah pdfahmed kimi oləzm nə deməkdirmədinə sarı çiçəyim indirgozleri badam kimi remixirem derici bütün şarkıları indirpunhan kimi agladirsan yukle


Türkmənistanda prezidentin gəlişini gözləyən 3 nəfər günvurmadan öldü » Yeni Səs İnformasiya portalı\nTarix : 27-08-2015, 12:18\nFaciə Aşqabadda yenidən bərpa olunub istifadəyə verilmiş "Kopetdağ" stadionun açılış mərasimi zamanı baş verib. Həmin gün Türkmənistanda havanın hərarəti 40 dərəcədən artıq yüksəlib.\nİnsanları səhər saat 5-də kütləvi şəkildə stadiona gəlməyə məcbur ediblər. Prezident Berdıməhəmmədov isə ancaq saat 11:45-də təşrif buyurub. Bu zaman aralarında 4 yaşından 15 yaşına qədər uşaq olmaqla 70 yaşına kimi qocalar günün altında ac- susuz ayaqüstə dayanaraq prezidentin gəlişini gözləməli olublar. Onların su içməyə və tualetə getməyə belə imkanları olmayıb.\nBu 7 saat ərzində 50-yə yaxın insan huşunu itirib, vəziyyəti pisləşən 5 uşaq və 9 böyüyü isə xəstəxanaya götürüblər.Onlardan 3-ü xəstəxanada ölüb.\n"Kopetdağ" Türkmənistanın böyük stadionlarından biri sayılır və təməli 1997-ci ildə qoyulub. 2015-ci ildə yenilənib.\nBaxış: 800 | Bölmə: Dünya, slayd1


Azərbaycan öz makroiqtisadi idarəetmə və institusional islahatlarını genişləndirir | Xəbərlər | Home\nAzərbaycan öz makroiqtisadi idarəetmə və institusional islahatlarını genişləndirir\n9 Sentyabr 2008\nAzərbaycandakı tərəfdaşları adından çıxış edən BP şirkəti və İqtisadi İnkişaf Nazirliyi (İİN) arasında Makroiqtisadi idarəetmə və institusional islahatlarla bağlı məsləhət proqramının həyata keçirilməsi üçün Anlaşma memorandumu (AM) imzalandı.\nBu layihənin məqsədi yüksək iqtisadi inkişafın idarə edilməsi, makroiqtisadi sabitliyə nail olunması və səmərəli struktur islahatlarının həyata keçirilməsində İqtisadi İnkişaf Nazirliyinə yardım göstərməkdir. Bu yardım əsasən iqtisadi sahədə dəyərli məsləhətlərin verilməsi və iqtisadi siyəsətin doğru istiqamətdə aparılması üçün texniki baxımdan səlist təhlillərin eidlməsi yolu ilə həyata keçiriləcəkdir. Ümumiyyətlə, layihə İqtisadi İnkişaf Nazirliyinin işinin səmərəliliyinin artırılmasına və Azərbaycanda davamlı iqtisadi inkişafa yönəlmiş prosesləri planlaşdırmaq, həyata keçirmək və nəzarət altında saxlamaq qabiliyyətinin artırılmasına dəstək vermək üçün nəzərdə tutulmuşdur.\nBP Azərbaycan şirkətinin prezidenti Bill Şreyder deyir: “Makroiqtisadi təhlil, institusional islahatların planlaşdırılması və siyasətin formalaşdırılması sahələrində bilik və bacarıqların inkişaf etdirilməsi işinə öz töhfəmizi verməklə İqtisadi İnkişaf Nazirliyinə dəstək vermək imkanından məmnunluq duyuruq. Bu layihə həm də struktur islahatların planlaşdırılması və həyata keçirilməsi proseslərinə aparıcı beynəlxalq məsləhət xidmətləri vasitəsilə əsaslı tövsiyələrin verilməsini və köməklik göstərilməsini təmin edəcəkdir. Layihə bütövlüdə Nazirliklə sıx əməkdaşlıq şəraitində tərtib olunmuşdur və biz çox inanırıq ki, bu layihə uğurla həyata keçirildikdən sonra Azərbaycan xalqına fayda verəcəkdir.”\n“Biz bu mərhələdə Azərbaycanın iqtisadi inkişafının planlaşdırılması üçün bir sıra mühüm sahələri əhatə edən belə bir layihəni alqışlayırıq. Bu sahələrə iqtisadi təhlillərin aparılması, əsas iqtisadi göstəricilərin qiymətləndirilməsi, uzunmüddətli makroiqtisadi proqnozların hazırlanması, struktur islahatların gücləndirilməsinə dair məsləhətlərin verilməsi üçün İqtisadi İnkişaf Nazirliyi daxilində institusional inkişaf, analitik və planlaşdırma bacarıqlarının yaradılması, illik büdcə sənədləri ilə təqdim olunan konsepsiya sənədinin hazırlanması sahəsində Nazirliyin əməkdaşlarının səriştə və qabiliyyətlərinin artırılması, makroiqtisadi vəziyyətə nəzarət etmək üçün statistik göstəricilərin təhlilinin gücləndirilməsi və struktur islahatların iqtisadi inkişafa təsirinin qiymətləndirilməsi daxildir. Bütün bunlar Azərbaycanın yaxın gələcəkdə dinamik inkişafını təmin edən prioritet fəaliyyət istiqamətləridir”, İqtisadi İnkişaf Naziri H. Babayev deyir.\nLayihənin müddəti iki ildir.\nBP şirkəti Azərbaycanda həyata keçirilən mühüm neft və qaz işlənməsi və nəqli layihələrinin əməliyyatçısı olaraq, öz tərəfdaşları adından qarşısına Azərbaycanın yerli şirkətləri vasitəsilə həyata keçirilən müqavilələrin dəyərini mütəmadi olaraq artırmaq kimi böyük bir məqsəd qoymuşdur. Bu məqsədə nail olmaq üçün BP şirkəti və onun tərəfdaşları yerli şirkətlərə dəstək vermək və onları BP layihələrində iştirak etməyə təşviq etməq məqsədi ilə Bakıda Biznes İnkişaf Mərkəzi açmışdır. 2007-ci ildə BP öz tərəfdaşları adından bilavasitə yerli Azərbaycan kiçik və orta müəssisələri (KOM-lər) vasitəsilə 111 milyon dollar xərcləmişdir ki, bu da, 2006-cı ildəkinə nisbətən əhəmiyyətli artım deməkdir. Bu təşəbbüslərin arxasında dayanan aparıcı qüvvə BP şirkətinin və tərəfdaşlarının Azərbaycanın davamlı iqtisadi inkişafı üçün götürdüyü öhdəlikdir.\nBu öhdəliyin tərkib hissələri kimi BP və onun tərəfdaşları: Sahibkarlığın İnkişafı və Təlim Proqramını (SİTP) maliyyələşdirir. Bu proqram BP şirkətinin və tərəfdaşlarının Azərbaycanda bağladığı müqavilələr çərçivəsində yerli ehtiyatlardan istifadənin artırılması və bununla da, yerli iqtisadiyyatın sağlam və şəffaf inkişafına kömək göstərilməsi məqsədi ilə həyata keçirilən çox milyon dollarlıq dəyərə malik bir təşəbbüsdür;\nAzərbaycanda yerli sahibkarlığın inkişafına dəstək vermək üçün irəli sürümüş nadir bir təşəbbüs olan Təchizatçı Müəssisələri Maliyyələşdirmə Qurumunu (TMQ) maliyyələşdirir. TMQ öz tərəfdaşları adından BP, Beynəlxalq Maliyyə Korporasiyası (BMK) və Azərbaycan Mikro-Maliyyələşdirmə Bankı (AMMB) tərəfindən təsis edilmiş birgə kredit qurumudur. Dəyəri 15 milyon ABŞ dolları olan bu layihənin məqsədi Azərbaycanın yerli neft və qaz sənayesi təchizatçıları və xidmət müəssisələrinə maliyyə vəsaitlərindən istifadə üçün daha geniş imkanlar yaratmaqdır\nYerli biznesin inkişafını və əla iş icrasını təşviq etmək məqsədi ilə yerli müəssisələr üçün “Ən yaxşı biznes mükafatlarına”na sponsorluq edir. Bu mükafatlar BP-nin əməliyyatçısı olduğu neft və qaz layihələrinin uğur qazanmasına öz sahibkarlıq bacarıqları ilə töhfə verən və yerli biznes mühitinə davamlı təsir göstərən qabaqcıl yerli və beynəlxalq şirkətlər və işgüzar şəxslərə verilir;\nAvropa Yenidənqurma və İnkişaf Bankı (AYİB) və Beynəlxalq Maliyyə Korporasiyası (BMK) ilə əməkdaşlıqda KOM-lar və mükro-müəssisələr də daxil olmaqla yerli şirkətlərinə kommersiya maliyyə vəsaitlərindən şəffaf və səmərəli istifadə imkanı yaratmaqla Azərbaycanda özəl sektorun inkişafına dəstək verir;\nDünya Bank Qrupunun üzvü olan BMK və İsveçrə Dövlət İqtisadi İşlər Katibliyi ilə birlikdə Azərbaycanda Biznesə Şərait Mühiti layihəsini maliyyələşdirir. Bu beşillik proqramın məqsədi Azərbaycan Hökumətinin biznes mühitini yaxşılaşdırmaq və davamlı və çoxsahəli iqtisadi artımı yaxşılaşdırmaq sahəsində göstərdiyi səylərə dəstək verməkdir.\nEyni zamanda, BP şirkəti Regional İnkişaf Təşəbbüsünə, İctimai və Ətraf mühitə Sərmayə Proqramlarına, Mədəni İrs Proqramlarına, təhsilə və bacarıqların yaradılması layihələrinə sponsorluq etməklə Azərbaycanın hər yerində qeyri-neft sektorunu təşviq etmək və sahibkarlığın inkişafına dəstək vermək üçün bir sıra başqa təşəbbüslərə də rəhbərlik edir.


“Neftçi” üçün daha bir sponsor\nPremyer Liqanın lideri olan “Neftçi”yə sponsorların marağı artır. Paytaxt klubu sabah daha bir şirkətlə müqavilə bağlayacaq.\nFutbolinfo.az xəbər verir ki, bakılılar “Meqa Sığorta” ilə anlaşmanı “Bakcell Arena”da rəsmiləşdirəcək. Tanınmış sığorta şirkəti ilə anlaşmanın maliyyə şərtləri gizli saxlanılır, amma o bəllidi ki, “Meqa Sığorta”nın loqosu “Neftçi”nin formalarının arxa hissəsində yer alacaq.\n2010-cu ilin oktyabrından fəaliyyət göstərən “Meqa Sığorta” ASC 2012-ci ildə Maliyyə Nazirliyi tərəfindən müddətsiz lisenziya (№ 000587) alıb. Həmin ildə şirkət ISO 9001 keyfiyyət standartlarına layiq görülmüşdür, 2013-cü ildə də müvəffəqiyyətlə yenilənmişdir. “Meqa Sığorta” ASC müvafiq lisenziya əsasında 30 növ könüllü və 3 icbari sığorta növü üzrə xidmət göstərir.\nŞirkət qabaqcıl beynəlxalq sığorta və təkrarsığorta şirkətləri ilə əməkdaşlıq edir. 2012-ci ilin martından “Meqa Sığorta” ASC icbari sığorta növləri üzrə xidmətlərin göstərilməsi üçün İcbari Sığorta Bürosunun iştirakçı sığortaçıların reyestrinə daxil edilmişdir. “Meqa Sığorta” ASC-nın Baş ofisi Bakı şəhərində yerləşir və Azərbaycan Respublikasının 16 bölgəsində filiallar fəaliyyət göstərir: Sumqayıt, Sahil, Ağcabədi, Şimal, Xaçmaz, Xudat, Şamaxı, Şırvan, Şəki, Şəmkir, Mingəçevir, Gəncə, Zaqatala, Lənkəran, Cənub və Ağsu. Bu yaxınlarda Bakı şəhərində şirkətin "Mərkəz" filialı öz fəalliyətinə başlamışdır. Hazırda “Meqa Sığorta” ASC-də 100 nəfərdən çox əməkdaş çalışır.\n2013-cü ildə “Ən dinamik inkişaf edən sığorta şirkəti” adına layiq görülən qurum 2014- də “UĞUR” mükafatı ilə təltif olunub. Şirkət qısa müddət ərzində kifayət qədər ciddi nəticələrə imza atıb, keyfiyyətli xidmət və etibarlı sığorta təminatçısı kimi müştərilərin rəğbətini qazanıb. 2015-ci ildə Avropa standartlarına uyğun olaraq keyfiyyət idarəetmənin, məhsul və xidmətlərin inkişafında yüksək nailiyyətlər qazandığına görə şirkət “European Quality Award” nominasiyasına layiq görülüb. “Meqa Sığorta” Şirkəti təklif etdiyi xidmət səviyyəsini nəzərə çarpacaq dərəcədə yüksəltməklə yanaşı, müştəri məmnuniyyətinin artırılması istiqamətində ilbəil çalışır. Həmin ildə İsveçrənin SGS şirkəti tərəfindən ISO-9001 keyfiyyət idarəetmə sertifikatı ilə təltif edilmişdir. 2016-cı ilin iyun ayından “Meqa Sığorta” ASC Azərbaycandakı Amerika Ticarət Palatasına üzv olub.\nBu, son bir ildə, yəni klub rəhbərliyindəki dəyişiklikdən sonra “Neftçi”nin 3-cü ciddi sövdələşməsidi. “Türk Hava Yolları” və “Vita1000”lə də sponsorluq müqavilələri bağlanıb və bu əməkdaşlıqlar klub büdcəsinə müsbət təsir edib. Və bütün bu işlərin görülməsində Bakı klubunun marketinq şöbəsinin rəhbəri Rüstəm Allahverdiyevin böyük xidməti var. Məhz onun təşəbbüsü və uğurlu fəaliyyətinin məlum reklam anlaşmalarının reallaşmasında rolu olub.\ntarix: 09-01-2019 15:11


Ərdoğan Bakıda Libermanla görüşməyib, amma… – İsrail mətbuatı Türkiyə-İsrail arasında gizli təmaslardan yazır\n17 Sentyabr 2018 - 16:24\nƏrdoğan Bakıda Libermanla görüşməyib, amma… –İsrail mətbuatı Türkiyə-İsrail arasında gizli təmaslardan yazır\nİsrail və Türkiyə iki ölkə münasibətlərinin normallaşması üçün məxfi danışıqlar aparır. Əgər dramatik nəsə baş verməsə, iki ölkə səfirləri İsraildəki payız bayramlarının ardınca qarşılıqlı olaraq öz iş yerlərinə qayıdacaqlar.\nBunu İsrailin “Yediot Ahronot” nəşri yazıb.\nBu ilin mayında Türkiyə XİN İsrailin Ankaradakı səfiri Eytan Nayeni ABŞ-ın Qüdsdə səfirlik açmasına etiraz olaraq geri göndərib. Prezident Rəcəb Tayyib Ərdoğan İsraili Qəzza ilə sərhəddə etirazçılara atəş açılmasına görə “terrorçu dövlət” adlandırıb. Paralel olaraq Türkiyə öz səfirini İsraildən geri çağırıb. Bu diplomatik demarşa baxmayaraq iki ölkə arasında münasibətlər kəsilməmişdi, xüsusən iqtisadi sferada əməkdaşlıq davam edir.\nMaraqlıdır ki, ötən həftənin sonunda Türkiyə prezidenti Ərdoğan İsrailin müdafiə naziri Aviqdor Libermanla eyni vaxtda Bakıda olub. Hərçənd diplomatik dairələrdə bunu “sırf təsadüf” adlandırırlar, ancaq faktın özü düşünməyə əsas verir.\nƏrdoğana gəldikdə isə, o, Bakının işğaldan azad edilməsinin 100 illiyi münasibətilə keçirilən tədbirlərdə iştirak etmək üçün gəlmişdi. “Liberman hərbi paradla müşayiət olunan bu təntənələrdə iştirak etməyib, amma həmin vaxt Bakıda olub. Onun qaldığı otel nömrəsinin pəncərəsindən parada tamaşa etməyə yola düşən Ərdoğanın korteji görünürdü. Lakin diplomatik mənbələr bildirir ki, onların arasında heç bir təmas olmayıb”-nəşr yazır.\n“Bu səfərlər arasında heç bir əlaqə olmayıb və heç bir təmas baş verməyib. Bundan əlavə Azərbaycan hakimiyyəti də tərəflər arasında vasitəçilik etməyə təşəbbüs göstərməyib. Bu, sırf təsadüf idi”-diplomatik mənbə belə deyib. (virtualaz.org)


Uşaqlar aralarında rəqabət olunca daha əyləncəli edə bilərlər. Bununla birlikdə südü pipetle içmək onlar üçün asan və əyləncəlidir. Yalnız süd içərkən istifadə edə biləcəyi xüsusi rəngli, şəkilli dəyişik pipetler ola bilər. Yenə pipet kimi rəngli və əyləncəli dəyişik şəkilli stəkanlar istifadə edilməsi də uşaqların süd içməsinə köməkçi olacaq.\nTarix: 06.01.2015 / 15:12 Müəllif: Aziza Baxılıb: 38\tBölmə: Valideynə məsləhət


12 Dekabr 2020 12:58 Xəbərlər 2 752\nTədbir Nəqliyyat, Rabitə və Yüksək Texnologiyalar Nazirliyinin təşəbbüsü və Birləşmiş Millətlər Təşkilatının İnkişaf Proqramı, İnnovasiyalar Agentliyi, “Azercell Telekom” MMC-nin birgə təşkilatçılığı ilə onlayn şəkildə baş tutacaq.\nHəftə çərçivəsində Azercell şirkətinin dəstəyilə jurnalistlər arasında “InnoWeek-İnnovasiyalar həftəsi 2020”-yə həsr olunmuş müsabiqə elan olunur: “InnoWeek-İnnovasiyalar həftəsi 2020” haqqında “Ən yaxşı veriliş”, “Ən yaxşı televiziya süjeti” və “Ə n yaxşı məqalə” hazırlayan media nümayəndələri mükafatlandırılacaq. Bir müəllif yalnız bir nominasiya üzrə iştirak edə bilər.\nMüsabiqədə iştirak edən müəlliflərin hazırladıqları məqalə və video materiallar 25 dekabr tarixinədək yayımlanmalıdır. Materialların linkləri innoweek@mincom.gov.az electron poçtuna göndərilməlidir. Materiallarla birlikdə müsabiqədə iştirak edən müəllif barədə anket məlumatları (adı, soyadı, iş yeri və vəzifəsi, əlaqə telefonu və elektron poçt ünvanı) da təqdim olunmalıdır.\nNominasiyalar üzrə qəbul olunmuş materialları münsiflər heyəti də yərləndiriləcək, nəticələr 29 dekabr tarixində açıqlanacaq. Qaliblər Azercell tərəfindən qiymətli hədiyyələrlə mükafatlandırılacaqlar.


Ukrayna səfiri Azərbaycan əsilli döyüşçünün müharibədə həlak olması ilə bağlı başsağlığı verdi\n09 Aprel 2022, 15:34\nUkraynanın Azərbaycandakı fövqəladə və səlahiyyətli səfiri Vladislav Kanayevski Azərbaycan əsilli Ukrayna vətəndaşı Rafael Ağayevin Mariupol şəhəri uğrunda gedən döyüşlərdə həlak olması ilə bağlı başsağlığı verib.\nTİA.AZ xəbər verir ki, diplomat başsağlığı mesajını feysbuk səhifəsində paylaşıb.\n“Pizza Veterano” pizza kafeləri şəbəkəsinin həmtəsisçisi Azərbaycan əsilli Ukrayna vətəndaşı Rafael Ağayev Mariupol şəhəri uğrunda gedən döyüşlərdə həlak olub. O, Qəhrəman Dəniz Korpusunun bölməsinin tərkibində şəhəri müdafiə edirdi. Onun xatirəsi əbədi yaşayacaq”, – səfir bildirib.\n27, May - 09:57576\n27, May - 18:49448\n27, May - 09:51367\n26, May - 13:422820


Azərbaycanda 12 illik təhsilə keçidlə bağlı fənlərin sayının azaldılması təklif olunur\n17:07 23 Aprel 2015\n[ 23 Aprel 2015 18:01 ]\nBakı. Könül Kamilqızı – APA. Azərbaycan Təhsil Problemləri İnstitutunda “12 illik təhsilin struktur və məzmun məsələləri” mövzusunda tədbir keçirilib.\nİnstitutun beynəlxalq əməkdaşlıq və informasiya şöbəsindən APA-ya verilən xəbərə görə, direktor müavini Ənvər Abbasov i təhsil haqqında vacib olan məsələlərə toxunaraq qanunlarda qeyd olunan bəndlər barədə geniş məlumat verib.\nTəqdimatla çıxış edən institutun ümumi təhsil və məktəbdənkənar təhsilin şöbə müdiri Bibixanım İbadova apardıqları araşdırmalarından söhbət açıb. Onun sözlərinə görə, aparılan sorğulardan və öncədən keçirilmiş görüşlərin nəticələrindən belə məlum olub ki, əksər təhsil işçiləri ümumi təhsilin səviyyələri üçün təklif olunan strukturun 4+6+2 olmasını dəstəkləyib. Beynəlxalq təcrübənin öyrənilməsində 59 ölkənin təhsil sisteminin strukturu araşdırılıb.\nTəqdimat zamanı məlum olub ki, hazırda Azərbaycanın orta ümumtəhsil məktəblərində ibtidai təhsil səviyyəsi üzrə tədris olunan fənlərin sayı 11-dir. Təklif olunur ki, fənlərin sayı azaldılsın və riyaziyyat fənni ilə informatika inteqrativ bir fənn kimi birlikdə keçirilsin. Ümumi orta təhsil səviyyəsi üzrə tədris olunan fənlərin sayı hazırda 17-dir. Təklif olunur ki, burada da fənnlərin bir neçəsi birləşsin və ümumi fənn sayı 13-ə endirilsin. Tam orta təhsil səviyyəsi üzrə tədris olunan fənlərin sayı isə hazırda 14-dür. Təklif olunur ki, əsas fənnlərin sayı 9 olsun. Təmayüllər üzrə istiqamətlərdə isə Humanitar (Azərbaycan dili, Ədəbiyyat, Azərbaycan tarixi, Xarici dil), Texniki (Riyaziyyat, informatika, fizika), Təbiət elmləri (Fizika, Kimya, Coğrafiya, Biologiya) və digər istiqamətlər üzrə fənnlərin sayının azaldılması da təklif olunur.\nXəbərin orijinal ünvanı: http://az.apa.az/news/380939


21 Avqust 2019, 21:04\nNeftin qiyməti Azərbaycan üçün riskli həddədir.\nBelə ki, "qara qızıl”ın bir neçə dollar ucuzlaşması hökumətin dövlət büdcəsində proqnozlaşdırdığı 60 dollarlıq qiymətdən aşağı düşmüş olacaq ki, bu da uzunmüddətli dövrdə büdcə xərclərinin formalaşmasında problem yarada bilər. Dünya birjalarından gələn son xəbərə görə, neftin qiyməti bir qədər bahalaşıb.\nLondonun ICE birjasında "Brent” markalı neftin bir barelinin qiyməti 0,38 dollar bahalaşaraq 60,41 dollar, Nyu-Yorkun NYMEX birjasında "Light” markalı neftin bir barelinin qiyməti isə 0,13 dollar artaraq 56,34 dollar təşkil edib.\nAzərbaycanın dünya bazarına çıxararaq satdığı "Azeri LT CIF” markalı xam neftin qiyməti isə bir barel üçün 62,64 dollar təşkil edir.\nBəs, qarşıdakı dövr üçün neft proqnozları necədir və Azərbaycana təsirləri necə olacaq?\nMövzunu Musavat.com üçün şərh edən Neft Araşdırmalar Mərkəzinin rəhbəri İlham Şaban bildirdi ki, bazarlara yönəlik siqnallar, bəyanatlar gah ümidverici , gah da bədbin olur və buna uyğun olaraq da qiymətlər bir qədər azalıb-artır: "Neftin qiymətinin 60 dollar ətrafında olacağı ilə bağlı proqnozlar da bəzən özünü doğrultmur. Reallıq bundan ibarətdir ki, avqust ayının birinci həftəsindən etibarən neftin qiyməti 60 dollardan aşağıdır. Bu da Çinlə ABŞ arasında mütəmadi olaraq neqativ fonda ticarət əlaqələrinə zərər gətirəcək, dünya iqtisadiyyatında artım tempini zəiflədəcək addımların bol olmasından meydana gəlir. Bu da müəyyən korrektələrə gətirib çıxarır. Əgər əvvəllər "Brent” markalı neftin qiymətinin 65-67 dollar ətrafında dəyişməsi müşahidə edilirdisə, indi bu qiymət müxtəlif investisiya bankları, agentliklər tərəfindən 63-65 dollar kimi proqnozlaşdırırlar. Ancaq 7 ayın yekunlarına görə, "Brent” markalı neftin qiyməti 65 dollardan bir qədər yüksək olub”.\nNeft qiymətlərinin Azərbaycana təsirinə gəlincə, ekspert bildirdi ki, neftdən gəlirlərindən və idxaldan asılılıq ölkənin əsas problemi olaraq qalmaqdadır: "20 ildən artıqdır ki, enerji daşıyıcıları Azərbaycanın ixracının 90 faizdən artığını təşkil edir. İllərdir ki, bu rəqəm dəyişmir. Ona görə də, neftin qiyməti nə qədər bahadırsa, Azərbaycan üçün bir o qədər yaxşıdır. Ölkənin gəlirləri artır. Digər tərəfdən Dövlət Statistika Komitəsinin açıqladığı 6 ayın yekunlarına görə, Azərbaycanın idxalı 7 milyard dollardan artıq olub. Ötən ilin yekunlarına görə isə bu rəqəm 11 milyard dollar idi. Bundan öncəki 8 il müddətində isə faktiki olaraq, 8,5-9 milyard arasında dəyişib. Doğrudur, bu zaman deyilə bilər ki, əvvəlki illərlə müqayisədə idxalda elə bir artım olmayıb, sadəcə bu prosesi dövlət leqallaşdırdığı üçün statistik rəqəmlə böyüyüb. 204, 2015, hətta 2016 və 2017-ci illərdə Azərbaycanın ixracı faktiki olaraq defisit olub, arada cəmi 1 milyard dollar fərq olub. Yəni, reallıqda Azərbaycan profisiti defisitdə olub. Kiçik bir ölkə üçün bu qədər idxal həddindən artıq çoxdur”.\nİqtisadçı istehsalın artmasına baxmayaraq, yerli məhsulların bahalaşmasını da tənqid etdi: "Rusiya hökumətinin 2014-cü ildən bu yana tətbiq etdiyi siyasətə baxsaq, orada idxalın əvəzlənməsi siyasəti həyata keçirilir. Ötən 4 ildə bu ölkədə nəticələri istədikləri kimi olmasa belə , idxalın həcmi aşağı düşür. Bizdə isə o qədər neft vəsaitlərini qeyri-neft sektoruna yönəltdiyimiz halda, "Made in Azerbaijan” markalı məhsulların hamısının qiyməti artıb. Bu da Azərbaycan məhsullarının rəqabətə davamlılığının nə qədər aşağı olmasının göstəricisidir. Bu da ölkənin neft sektoruna bağlılığının təzahürüdür. Ona görə də, neftin qiyməti nə qədər yüksək olarsa, hökumət ondan yararlanır”.


Zelenskidən müharibənin 100-cü günü ilə bağlı VİDEOMÜRACİƏT\n14:02 03.06.2022 Dünya\nUkrayna Prezidenti Volodimir Zelenski müharibənin 100-cü günü ilə əlaqədar videomüraciət edib.\nQaziler.az xəbər verir ki, video dövlət başçısının feysbuk səhifəsində dərc olunub.\nMüraciət zamanı Prezidentin yanında Baş nazir Denis Şmıqal, Prezident Ofisinin rəhbəri Andriy Yermak, Prezident Ofisi rəhbərinin müşaviri Mixaylo Podolyak və hakim “Xalqın xidmətçisi” Partiyasının Ali Radadakı deputat fraksiyasının rəhbəri David Araxamiya yer alıb.\n“Fraksiya rəhbəri burada, Prezident Ofisinin rəhbəri, Baş nazir burada, Podolyak burada, Prezident burada. Silahlı Qüvvələrimiz burada. Ən əsası - Ukrayna xalqı buradadır. Ukraynanı artıq 100 gündür müdafiə edirik! Qələbə bizimlədir! Yaşasın Ukrayna!”, - dövlət başçısı vurğulayıb.\nQeyd edək ki, V.Zelenski bənzər müraciəti fevralın 25-də yaymışdı. Buna səbəb Rusiya mətbuatında onun ölkədən qaçmasına dair dezinformasiya yayılmışdı.


Məhkəmə Turan Agentliyinin Vergilər Nazirliyinə qarşı iddiasına baxır [Video]\nTuran İnformasiya Agentliyinin növbəti məhkəmə prosesi\nAgentlik Vergilər Nazirliyinin səyyar vergi yoxlamlarının barədə qərarının qanunsuz hesab edilməsini istəyir\nOktyabrın 11-də 1 saylı Bakı İnzibati-İqtisad Məhkəməsində hakim Müseyib Bayramovun sədrliyi ilə Turan agentliyinin Vergilər Nazirliyinin Bakı şəhər Lokal Gəlirlər Departamentinə və Vergi Cinayətlərinin İlkin Araşdırılması Departamentinə qarşı iddiaları üzrə dinləmələr keçirilib.\nVergilər Nazirliyinin Lokal Vergilər Departamenti bu ilin mayında Turan agentliyinə qarşı 2016-cı il üçün 5 min manat ölçüsündə cəza təyin edib. Amma Turan-ın inzibati şikayətindən sonra Vergilər Nazirliyinin yuxarı instansiyası araşdırma aparıb vəiyunun 30-da bu qərarı ləğv edib. Sonradan, avqustun 7-də elə həmin departament 2016-cı il üçün bu dəfə 9 min manat, 2014-2016-cı illər üçün isə 37 min manat vergi hesablayıb. Agentliyə qarşı cinayət işi açılıb.\nAgentlik iddiasında 7 avqust tarixli 2014-2016-cı illər üçün əlavə vergi borcunun hesablanması haqqında qərarın ləğvini, habelə agentlikdə növbədənkənar səyyar vergi yoxlaması haqqında qərarın qanunsuz və etibarsız hesab olunmasını xahiş edir.\nAmma agentliyin iddianı verdiyi tarixdən təxminən bir ay sonra, sentyabrın 11-də Lokal Vergilər Departamenti 7 avqust tarixli vergi hesablanması haqqında qərarlarını ləğv edib, amma həmin departament sentyabrın 15-də yenidən agentliyə qarşı eyni ölçüdə eyni vergi borcu hesablanması barədə qərar qəbul edib.\nBu departamentin nümayəndələri bu gün keçirilən məhkəmə iclasında 7 avqust tarixli qərarların sentyabrın 11-də ləğvi ilə əlaqədar işə xitam verilməsi barədə vəsatət qaldırıb, buna cavab olaraq agentlik 7 avqust qərarların faktiki olaraq ləğv edilmədiyini, eyni məbləğin 7 avqust tarixli qərardan 15 sentyabr tarixli qərara köçürüldüyünü qeyd edib.\nVergi Cinayətlərinin İbtidari Araşdırması Departamentinin nümayəndəsi dəməhkəmədə növbədənkənar səyyar vergi yoxlamasının keçirilməsi haqqında qərarın etibarsız hesab olunması haqqında iddianın yolverilməz olduğu barədə vəsatət qaldırıb. O, öz tələbini bu cür yoxlamalar haqqında qərarların inzibati akt olmaması və onlardan şikayət verilə bilməməsi ilə əsaslandırmağa çalışıb.\nAmma Turan-ın nümayəndəsi Fuad Ağayev buna etiraz edərək bildirib ki, səyyar vergi yoxlamasının təyin edilməsi haqqında qərarın özündə 30 gün ərzində məhkəməyə şikayət vermək hüququ nəzərdə tutulur.\nFuad Ağayev həmçinin Vergilər Nazirliyinin 7 sentyabr 2016-cı il tarixində təsdiq edilmiş və 23 sentyabr 2016-cı il tarixində Dövlət Normativ Aktlar Reyestrinə daxil edilmiş Səyyar Vergi Yoxlamalarının Həyata Keçirilməsi Qaydalarına istinad edərək, bu qaydaların 2 saylı əlavəsini, daha dəqiq isə Vergilər Nazirliyi tərəfindən təsdiq edilmiş səyyar vergi yoxlamasının təyin edilməsi haqqında qərar formasını göstərib. Bu formanın 4-cü bəndində vergi ödəyicisinin şikayət hüququ yer alır.\nMəhkəmə Turan agentliyində növbədənkənar vergi yoxlaması haqqında qərarın qanuniliyi və etibarlılığı haqqında məsələyə baxılmasını 13 oktyabr saat 11.55-ə keçirib, ikinci iş isə baxışı dekabrın 5-nə qədər təxirə salınıb.


Rusiyalı diplomatı Ukraynadan qovdular - Modern.Az Azərbaycan və dünya xəbərləri\n13 Avqust 2019, 18:49 | AKTUAL\nUkraynada rusiyalı diplomat arzuolunmaz şəxs elan edilib.\nRİA Novosti xəbər verir ki, bu barədə Ukrayna Təhlükəsizlik Xidməti məlumat yayıb.\nQeyd edilir ki, Rusiyanın Lvovdakı Baş konsulluğunun əməkdaşı 2014-cü ildə Rusiya xüsusi xidmət orqanları tərəfindən işə cəlb olunmuş yerli sakindən müəyyən məlumat əldə edib.\nDiplomat artıq ölkəni tərk edib, ukraynalı isə dövlətə xəyanət işi üzrə şübhəli bilinir. Onu 15 ilədək həbs cəzası gözləyir.


Azərbaycanda “Tax free” – Yalnız bu mağazalar həyata keçirəcək\n29 İyun 2016 - 15:48\nArtıq Azərbaycanda da dünyanın bir sıra ölkələrində olduğu kimi “Tax free” sisteminin tətbiqinə başlanılıb.\nVergiler.az saytı bildirir ki, bundan sonra yaşı 14-dən yuxarı olan əcnəbilər və ya vətəndaşlığı olmayan şəxslər Azərbaycana səfər edərkən alış-veriş zamanı bu imkanlardan istifadə edəcək və ödədiyi məbləğin bir hissəsini geri ala biləcəklər. Bu sistemə əsasən, xarici ölkə vətəndaşlarına səfər zamanı etdikləri alış-verişə görə ödədikləri əlavə dəyər vergisi (ƏDV) geri qaytarılır.\n“Tax free” sistemini yalnız ƏDV ödəyicisi kimi qeydiyyatdan keçən mağazalar həyata keçirəcək. Bununla yanaşı, həmin obyektlər pərakəndə ticarət fəaliyyəti ilə məşğul olmalı, təsərrüfat subyektində nəzarət-kassa aparatı və POS-terminal qurulmalı, Vergi Məcəlləsi ilə müəyyən edilmiş vergilərlə bağlı dövlət büdcəsinə borcu və digər öhdəliyi olmamalıdır.\nQeyd olunub ki, təsərrüfat subyektlərinin “Tax free” sisteminə qoşulması könüllü formada həyata keçirilməlidir. ƏDV ödəyicisi olan istənilən təsərrüfat subyekti bununla bağlı Vergilər Nazirliyinə müraciət edə bilər. Müraciət üçün nazirliyin rəsmi internet səhifəsində “Tax free” bölməsi də yaradılıb.


Teleaparıcı, kreativ teleprodüser, aktyor, Murad Dadaşov bioqrafiyası həyatı haqqında ətraflı məlumat\nMilli bomba (film, 2004),Çətin yol (film, 2006), Bir dəfə Qafqazda (film, 2007), Halal pullar (film, 2008), Qorxma, mən səninləyəm! 1919 (film, 2014)\nAzərbaycan Respublikasının Əməkdar Artisti (2014)\n2001-ci ildə ixtisasca şərqşünas olan Əliyeva Aytən Elxan qızı ilə ailə həyatı qurub. Üç övladı var: Dadaşov Kamal Murad oğlu (20.11.2001). Dadaşov Əli Murad oğlu (14.03.2005). Dadaşov Ziya Murad oğlu (03.12.2010).\nAd,Soyad Murad Dadaşov\nYaş 21 dek 1978 (42 Yaş )\nVəzifə teleaparıcı, kreativ teleprodüser, aktyor,\nYenilənmə tarixi 14-01-2017\nAtası Dadaşov Əli Mürsəl oğlu ixtisasca nəqliyyat işçisidir. Anası Əliyeva Tamilla Abuzər qızı ixtisasca musiqiçidir, fortepiano müəlliməsidir. Qardaşı Dadaşov Fərid Əli oğlu “KOKON” yaradıcılıq agentliyinin təsisçilərindən biridir. Qeyd edək ki, Azərbaycan Respublikasının Əməkdar artisti, görkəmli tarzən Əhsən Dadaşov Murad Dadaşovun atasının əmisidir.\nO 1985-1995-ci illərdə Bakı şəhərindəki 160 saylı orta məktəbdə təhsil alıb.\n20-ci əsrin sonları Azərbaycan gəncliyinin inkişafında rolu olan “Bakılı oğlanlar” ŞHK ilə tanışlığı oxuduğu məktəbdən başlayıb və bununla da 1993-cü ilin dekabrnda böyük və peşəkar səhnəyə gəlib.\nMurad Dadaşov "Bakılı oğlanlar" Şən və Hazırcavablar Klubunun növbəti konsertindən sonra Ümummilli liderimiz Heydər Əliyevlə görüş zamanı.\n2000-ci ildə isə “Bakılı oğlanlar” komandası “20-ci əsrin çempionları” tituluna sahib oldu. Şən və hazırcavab çempionlardan biri də Murad Dadaşov idi.\n1996-2000-ci illərdə Bakı Dövlət Universitetinin "Sosial elmlər və psixologiya" fakültəsində təhsil alıb, ixtisasca psixoloqdur.\nUniversitetdə təhsil aldığı müddətdə həm də Proqnoz Müstəqil Sosioloji Tədqiqatlar mərkəzində müdür müavini vəzifəsində çalışıb. (1999-2002)\nTeleviziyada ilk fəaliyyətinə 90-cı illərin ortalarında Azərbaycan Televiziyasında başlayıb. Burada “Bakılı oğlanlar” ŞHK-ın digər üzvü Cabir İmanov ilə bərabər “Bir Cənub şəhərində” adlı layihə hazırlayıb.\n90-cı illərin sonlarında isə Space televiziyasında “Road Master” adlı layihənin aparıcısı olub.\n2003-cü il fevralın 7-də MGP (M Group Production) şirkətini təsis edib. Burada 2008-ci ilədək Baş Direktor vəzifəsində olub.\n2003-cü ildə Lider telekanalında MGP (M Group Production) şirkətinin ilk layihəsi olan “Mərc şou”, 2005-ci ildə isə həmin telekanalda “Maşın” realiti şousu efirə gedib. Hər iki layihənin müəllif və aparıcısı Murad Dadaşovdur.\n2010-cu ildən bu günə qədər MGP (M Group Production) şirkətinin Prezidentidir.\nMGP (M Group Production) hər bir layihənin işlənməsinə bütün yaradıcı gücünü və potensialını cəlb edir. Təqdim etdiyi ideyalarda novator metodlara əsaslanaraq, maraqlı tendensiyalar tətbiq etməklə şirkət hər zaman aktuallığını saxlayır.\n"Bakı 2015" Avropa Oyunlarının su idman növləri üzrə ulduz səfiri Murad Dadaşov idi.\nMurad Dadaşov son illər müasir teleməkanda yayımlanan bir çox layihələrdə peşəkar ekspert və münsif qismində iştirak edir. Belə ki, 2004- 2011-ci illərdə Azad Azərbaycan (ATV) telekanalında “Yeni Ulduz” musiqi yarışması, 2008-ci ildə Soçi şəhərində keçirilən “Beş ulduz. İntervidenie 2008” (Пять звезд. Интервидение 2008) mahnı müsabiqəsi, 2014-cü il İctimai televiziyada “Böyük Səhnə” vokal şousu və 2015-ci il Azad Azərbaycan ( ATV) telekanalında yayımlanan “Özünü Tanıt”( Got Talent) istedad müsabiqəsinin münsiflər heyyətində təmsil olunub.\n2000-ci ildə “Bakılı oğlanlar” komandası “20-ci əsrin çempionları” tituluna sahib oldu.\nAzərbaycan Respublikasının Prezidenti İlham Əliyev cənablarının 2014-cü il 18 dekabr tarixli sərəncamına əsasən “Azərbaycan mədəniyyətinin inkişafındakı xidmətlərinə görə” Murad Dadaşov Azərbaycan Respublikasının Əməkdar artisti fəxri adına layiq görülüb.\nMurad Dadaşov ölkənin ictimai-siysai, mədəni həyatında da yaxından iştirak edir. O, 2015-ci il Bakıda keçirilən Birinci Avropa Oyunlarının ulduz səfiri i


28 mayda cay evleri - 28 May ərazisində Arendaya çay evləri\n28 mayda cay evleri – Metro yaxınlığında açılan iş yerləri artıq bir addım öndədir. Bəlkə də 28 mayda cay evleri məhz buna görə həm gəlirli, həm də prespektivlidir. Gənclərin sıx olduğu məkanlardan biri olan 28 may ərazisində açılan bir çox çay evləri qısa zamanda böyük populyarlıq qazanıblar. Özünə iş yeri qurmaq istəyənlər üçün bir məkanı seçmək çox ciddi prosesdir. Düzgün seçilməyən ərazi iş yerinin uğurunu sual altına alır. Məsələn, 28 mayda cay evleri seçənlərin qısa zamanda uğur qazanmaq şansı daha böyükdür. Çünki məkanda gediş-gəliş çoxdur.\n28 mayda cay evleri - arenda elanları\n28 mayda cay evleri – Yeni biznesə başlarkən məkanı düzgün seçmək laızmdır. Məsələn, metroya yaxın olan, əhalinin sıx olduğu 28 mayda cay evleri qısa zamanda uğur qazana bilər. Məkan düzgün olandan sonra hər şey sizing bacarığınız və işə göstərdiyiniz diqqətdən aslı olacaq. Qida və əyləncə sektorunun özündə birləşdirən sahələrdən biri də çay evləridir. Buna görə də hər iki sahədə uğur qazanmaq istəyən şəxslərin ən böyük seçimlərindən biridir. Xüsusilə də gediş-gəlişli, aktiv ərazi olan 28 mayda cay evleri qısa zamanda gəlir qazanmaq istəyənlərin birinci seçimidir.


Elmar Vəliyevə sui-qəsd edənin anası ermənidi xüsusi xidmət orqanlarında çalışır”- Xanlar Vəliyev – A24.Az\nA24.AzHadisəElmar Vəliyevə sui-qəsd edənin anası ermənidi xüsusi xidmət orqanlarında çalışır”- Xanlar Vəliyev\nElmar Vəliyevə sui-qəsd edənin anası ermənidi xüsusi xidmət orqanlarında çalışır”- Xanlar Vəliyev\nA24.Az xəbər verir ki, Bizimyol.info əməkdaşı yayılan xəbərlə bağlı, eyni zamanda Elmar Vəliyevin məsələsinin ölkə gündəmini zəbt etdiyini nəzərə alaraq icra başçısının qardaşı, Azərbaycan Respublikası Baş Prokrorunun müavini, Azərbaycan Respublikasının Hərbi prokroru Xanlar Vəliyevlə əlaqə saxlayıb. O Bizim Yol-a ekskuliziv açıqlamasında yayılan məlumatın yalan olduğunu bildirib. O eyni zamanada qardaşına edilən sui –qəsdlə bağlı da danışıb.\n“Qaldı ki, Elmar Vəliyevə qəsd bu radikal dinçilərin işidir. O adamın özü anası ermənidi və Rusiyanın xüsusi xidmət orqanlarında çalışır. İndi bundan nəticə çıxarın. Gülmək, ağlamaq, hirslənmək, xoş söz demək və s insanı emosiyalardır, bu mümkün olan şeydi. Bizim ailəmizdə aldığımız tərbiyə heç vaxt imkan vermir ki, kimisə söyəsən və ya vurasan döyəsən…Biz qanunlara hörmətlə yanaşan adamlarıq. Bizim babamız quranı başdan ayağa oxuyub tərcümə edirdi, amma biz heç vaxt möhümatçı olmamışıq. Həmişə də bizə deyib ki, Allaha inanın dinə inanın.”\nZaqatalada bir ailənin 7 üzvü qidadan zəhərlənib İmişlidə meyiti tapılan kişi meşə sahəsinin rəisi olub İmişlidə naməlum kişi meyiti tapılıb 522 saylı avtobus qəza törətdi - Bir nəfər öldü Bakıda marşrut avtobusu qəza törətdi - Ölən var


Rəsmən: Pəddi Lou Williams-da işə başlayıb | Formula1 Azərbaycanda\nRəsmən: Pəddi Lou Williams-da işə başlayıb\nMercedes komandasının sabiq texniki direktoru Pəddi Lou bu gündən etibarən Williams Group-un texniki departamentinin başçısı vəzifəsini icra etməyə başlayıb. Britaniyalı mühəndis eyni zamanda şirkətin direktorlar şurasına daxil olmaqla, həm də şirkətin səhmlərini də əldə edib.\nF-1.az xatırladır ki, Pəddi Lou 2013-cü ildə transfer olduğu Mercedes-lə 3 dəfə çempion olduqdan sonra komandadan ayrılmışdı.\nAmma britaniyalı mütəxəssis uzun müddət idi ki, Williams-la danışıqlar aparırdı və Pət Simondsun da komandadan ayrılmasından sonra bu keçid gözlənilən idi.\nPəddi Lou: “Karyeramdakı ilk komandam olan Williams-a həmişə hörmər etmişəm. Komandaya lider kimi qayıtdığım və səhmdar olduğum üçün çox sevincliyəm. Bu, mənim üçün şərəfdir və komandanı irəli aparmaq üçün motivasiyalıyam. Kler, Mayk, Nik və digərləri ilə işləmək üçün səbirsizlənirəm”.\nQeyd edək ki, Lou 80-ci illərin sonunda və 90-cı illərin əvvəlində Williams komandasında Ədrian Nyuinin başçılığı altımda işləmiş və 1992-ci ildə komandanın çempionluğuna kömək edən aktiv asılqan sisteminin təkmilləşməsində böyük rol oynamışdı.\nKler Uilyams: “Pəddini texniki direktor kimi Williams-a qaytardığımız üçün sevincliyəm. Onun gəlməsi ilə komandada hamının əhval rühiyyəsi yüksələcək və komandanın yenidən ön pillələrə qayıtmasını gözləyirəm.\nWilliams-ın hədəfləri dəyişməz olaraq qalır. Qələbələr və çempionluqlar istəyirik. Bunu edə bilmək üçün istedadlı adamlara ehtiyacımız var. İnanırıq ki, Pəddi bizi yenidən liderliyə aparacaq. Bu, bizi həyəcanlandırır”.\nMercedes AMG, Paddy Lowe, Claire Williams, Williams Racing\n11, Sentyabr - 20:4618808\n12, Sentyabr - 09:3318550\n12, Sentyabr - 08:2318397\n12, Sentyabr - 10:4818319\n12, Sentyabr - 12:5718159\nP.Lou komandasının performansından narazıdır\nG.Berger: “Rosberqin ən böyük şanssızlığı Həmiltonla eyni komandada olmasıdır”


“Böyük qayıdış” dediyimiz prosesə start verildi - Qanunla.Az\n30.05.2022 - 23:20\n“Böyük qayıdış” dediyimiz prosesə start verildi\nAzərbaycan Respublikasının Prezidenti cənab İlham Əliyev və birinci xanım Mehriban Əliyeva 27 may 2022-ci il tarixində Zəngilan rayonunun Ağalı kəndində “Ağıllı kənd” layihəsinin birinci mərhələsi üzrə açılış mərasimində iştirak ediblər. Bu layihə üzrə təməlqoyma mərasimi 2021-ci ilin aprelin 26-da keçirilmişdi. Prezident cənab İlham Əliyevin azad olunmuş ərazilərin bərpası ilə bağlı özünəməxsus baxışı var. Dövlətimizin başçısı dəfələrlə bəyan etmişdi ki, erməni işğalçıları tərəfindən dağıdılmış şəhər və kəndlərimiz ən müasir texnologiyalara əsaslanan “Ağıllı kənd” , “Ağıllı şəhər” konsepsiyaları asasında bərpa olunacaq.\nCənab Prezident açılış mərasimində çıxışı zamanı bir çox mühüm məsələlərə münasibət bildirmişdir. İlk növbədə qarşıdan gələn Müstəqillik Günü münasibəti ilə mərasim iştirakçılarını təbrik edın cənab Prezident bildirmişdir ki, Müstəqillik Günü ərəfəsində bu tədbirin keçirilməsinin böyük rəmzi mənası var. Ağalı kəndinin yenidən qurulması və belə müasir vəziyyətə gətirilməsi müstəqilliyimizin möhkəmləndirilməsindən aslı idi. Bu gün hər bir Azərbaycan vətəndaşı, hər bir insan görür ki, bu gün Azərbaycanın dövlət müstəqilliyi möhkəmdir, əsaslıdır və xalqımızın xöşbəxt yaşaması üçün əsas amildir. Cənab Prezident İlham Əliyev çıxışında vurğulamışdır ki, “Ağıllı kənd” layihəsinin birinci mərhələsi üzrə açılış mərasimi ilə “Böyük Qaydış” prosesinə start verilmişdir. Ağalı kəndində icra olunan birinci pilot layihə üzrə 200 evdən ibarət “Ağıllı kənd” salınmışdır. Kəndin genişləndirilməsi və əlavə 150 evin inşa edilməsi nəzərdə tutulur. Həyata keçirilən layihədə yüksək səviyyədə yaşayış üçün lazım olan bütün şərait- məşğulluq, məktəb, baxça, tibb məntəqəsi, bütün xidmətlər- “ASAN”, QOST”, kiçik və orta biznesə dəsdək xidmətləri nəzərdə tutulmuşdur.\nZəngilan rayonunun Ağalı kəndində “Ağıllı kənd” layihəsinin birinci mərhələsinin açılış mərasiminin keçirilməsi göstərir ki, artıq “Böyük Qaydış” prosesinə start verildi və cənab Prezident İlham Əliyevin rəhbərliyi ilə işğaldan azad olunmuş ərazilərdə sürətlə həyata keçirilən geniş miqyaslı bərpa-quruculuq işləri nəticəsində “Böyük Qaydış” Proqramı uğurla həyata keçiriləcək, vaxtı ilə həmin ərazilərdə yaşayan vətəndaşlarımız öz ata-baba yurdlarına qayıdacaqlar.


Goranboy rayonunda epizootik tədbirlər yerinə yetirilir - (+FOTOLAR)\nGoranboy rayonunda epizootik tədbirlər yerinə yetirilir (+FOTOLAR)\nAZpress.AZ xəbər verir ki, Kənd Təsərrüfatı Nazirliyi yanında Dövlət Baytarlıq Xidmətinin Goranboy Rayon Baytarlıq İdarəsi tərəfindən rayon ərazisində mövcud epizootik sabitliyin qorunması və zoonozxəstəliklərin qarşısının alınması istiqamətində həyata keçirilən tədbirlərlə əlaqədar mal-qara, davar və quşlar yetişdirilən və saxlanılan binaların dezinfeksiyası, dezinseksiyası davam etdirilir. Qışlamaya hazırlıq ilə əlaqədar olaraq Qızılhacılı kəndində yerləşən “Çənlibel” kəndli fermer təsərrüfatında 2220 kvadratmetr, Qaramusalı kəndində yerləşən Afiq Məmmədova məxsus maldarlıq təsərrüfatında 1130 kvadratmetr, Borsunlu kəndində yerləşən İsgəndərov Elçin İsmayıl oğluna məxsus qoyunçuluq fermasında 1740 kvadratmetr ərazidə dezinfeksiya və dezinseksiya işləri həyata keçirilib.\nQeyd edək ki, cari ilin müvafiq dövrü ərzində Goranboy rayonunda 38220 kvadratmetr ərazidə dezinfeksiya, 39030 kvadratmetr ərazidə dezinseksiya tədbirləri aparılıb.\nGoranboy Rayon Baytarlıq İdarəsinin mütəxəssisləri tərəfindən bu dövr ərzində həssas heyvanlar arasında brusellyoz xəstəliyini aşkar etmək, xəstəliklərinyayılmasının qarşısını almaq məqsədi ilə 10013 baş iribuynuzlu və 4855 baş xırdabuynuzlu heyvanlardan (qoçlardan) qan nümunələri alınaraq müayinə edilib. Eləcə də 4092 baş iribuynuzlu heyvanlarda vərəmə (allergik), 4855 baş qoçlarda infeksion epidedimitə (seroloji) və 692 baş atlarda manqo xəstəliyinə görə (maleinizasiya) müayinələri aparılıb və yoluxma aşkar edilməyib.\nHəmçinin cari ilin ötən dövrü ərzində 42095 baş iribuynuzlu, 233468 baş xırdabuynuzlu, 7497 baş cavan iribuynuzlu, 2125 baş təkdırnaqlı heyvanda qarayara, 72360 baş iribuynuzlu heyvanda, 154535 baş xırdabuynuzlu heyvanda dabaq, 41287 baş iribuynuzlu heyvanda infeksion nodulyardermatit, 3142 baş iribuynuzlu heyvanda leptospiroz, 176474 baş xırdabuynuzlu heyvanda çiçək, 41987 baş xırdabuynuzlu heyvanda (“Rev-1”vaksini), 6469 baş iribuynuzlu heyvanda (“Ştamm-19” vaksini) bruselyoz, 4998 baş itdə quduzluq, ev quşları arasında nyukasl xəstəliyinə qarşı 479163 başda “La-sota” vaksini, 481893 başda “H” vaksini ilə profilaktiki peyvəndləmə tədbirləri aparılıb.\nGoranboy Rayon Baytarlıq İdarəsi rayon ərazisində profilaktik peyvəndləmə, diaqnostik müayinə, heyvanlar arasında müalicə, heyvanlar saxlanan obyektlərdə dezinfeksiya və dezinseksiya tədbirlərini aparmaqla yanaşı, mütəmadi olaraq fermerlər arasında heyvanların saxlanması, yemləndirilməsi və xəstəliklərdən qorunması mövzularında maarifləndirmə və təbliğat işləri həyata keçirir.\nHazırda Goranboy Rayon Baytarlıq İdarəsində 2019-cu ildə heyvanlar arasında xüsusi təhlükəli xəstəliklərə qarşı aparılacaq profilaktik peyvəndləmə və diaqnostik müayinələrin səmərəliliyini və effektivliyini təmin etmək məqsədi ilə hazırlıq işlərinə start verilib. Nazirliyin Təchizat İdarəsi tərəfindən avtorefrijatorlarla gətirilən baytarlıq preparatları soyuducu kameralara yerləşdirilərək “soyuq zəncir” rejiminə riayət edilir. Eləcə də idarə lazımi ləvazimat və avadanlıqlarla təmin edilib.\n»» Müəllimlərin işə qəbulu müsabiqəsində yüksək nəticə göstərənlər - Fizika (FOTO)


YouTube-un mobil versiyasında yenilik » Azerinfo.Az\nYouTube-un mobil versiyasında yenilik\nƏgər siz, YouTube-a kompüter vasitəsilə daxil olub videoya baxırsınızsa onda videonun lazımi hissəsinə qayıtmaq elədə çətin olmur. Belə ki, nəzərə alsaq ki, kompüterin böyük ekranı var, bu xüsusiyyət videoda lazımi səhnələrə qayıtmaq prosesini asanlaşdırır. Lakin planşetlərdə və ən əsasda smartfonlarda bunu etmək bir qədər çətindir. Xoşbəxtlikdən “Google” şirkəti bunun fərqindədir və YouTube üçün yeni xüsusiyyət əlavə edib.\nTechnote.az saytı xəbər verir ki, mobil telefonlar üçün nəzərdə tutulmuş YouTube tətbiqinin yenilənmiş versiyasına daxil olub video izləyən zaman ekranın sağ və sol tərəflərindən videonu 10 saniyəlik geri-irəli çəkə biləcəyiniz xüsusi düymələr ilə qarşılaşacaqsınız.\nBu funksiya sayəsində istifadəçilər uzun video izləyən zaman videonu bir neçə dəqiqə əvvələ və ya qabağa çəkmək əvəzinə bunu 10 saniyəlik zamanlama ilə edə biləcəklər. Qeyd etmək lazımdır ki, yeni funksiya YouTube-un 11.47.55 versiyasında çalışır. Tətbiqi yeniləyəndən sonra siz cihazın ayarlarına daxil olaraq YouTube tətbiqinə keçid edərək onun məlumatlarını pozmalı olacaqsınız. Yalnız bundan sonra yeni funksiya işə düşəcək.


Moskvada görüş – Novator.az\nİyulun 20-də prezident İlham Əliyev rusiyalı həmkarı Vladimir Putinin dəvəti ilə Moskvaya işgüzar səfər edib. Dövlət başçıları Kremldə bir araya gəlib. Görüşdə ikitərəfli münasibətlərə toxunulub, iqtisadi sahədə, koronavirus infeksiyası ilə mübarizədə əməkdaşlıq məsələləri müzakirə olunub, həmçinin bölgədə 2020-ci ilin payızından sonra yaranmış vəziyyət nəzərdən keçirilib.\nİlham Əliyev Rusiya prezidentinin şəxsi səylərinin hərbi əməliyyatların bitməsindən ötən səkkiz ayda vəziyyətin sabitləşməsində mühüm rol oynadığını deyib, Azərbaycanın münaqişədən sonrakı dövrün mümkün qədər ağrısız keçməsində qərarlı olduğunu qeyd edib.\nVladimir Putin bölgədə vəziyyətin nizamlanması üçün kompromis qərarları vacib saydığını deyib və İlham Əliyevin bu yöndə səylərini yüksək qiymətləndirdiyini vurğulayıb.\nErmənistan 1988-1994-cü illərin təcavüzündə Azərbaycanın Yuxarı Qarabağ vilayətini və onun ətrafındakı bölgələri işğal edib.\n2020-ci il sentyabrın 27-dən Azərbaycanın keçirdiyi hərbi əməliyyatlarda ərazilərin bir hissəsi azad olunub.\nNoyabrın 10-na keçən gecə Azərbaycan prezidenti İlham Əliyev, Ermənistanın baş naziri Nikol Paşinyan və Rusiya prezidenti Vladimir Putin birgə bəyanat imzalayıblar.\nBəyanata əsasən, hərbi əməliyyatlar dayandırılıb, Yuxarı Qarabağa və bölgəni Ermənistanla birləşdirən Laçın yoluna Rusiyanın hərbi kontingenti yeridilib.\nErmənistan dekabrın 1-dək ərazilərin daha bir qismini Azərbaycana qaytarıb.\n10 noyabr 2020-ci il razılaşması bölgədəki bütün iqtisadi əlaqələrin və nəqliyyat əlaqələrinin bərpasını da nəzərdə tutub. Birgə bəyanata görə, Ermənistan Azərbaycanın qərb rayonları və Naxçıvan Muxtar Respublikası arasında nəqliyyat əlaqəsinin təhlükəsizliyinə zəmanət verməlidir.\n2021-ci il yanvarın 11-i Moskvada görüşən İlham Əliyev, Nikol Paşinyan və Vladimir Putin daha bir bəyanat imzalayıblar. Bəyanata əsasən, regionda bütün iqtisadi əlaqələrin və nəqliyyat əlaqələrinin bərpasını reallaşdırmaq məqsədilə üç ölkənin baş nazirlərinin müavinlərinin həmsədrliyi ilə işçi qrup yaradılıb.


Ərdoğanı hedeleyen İŞİD-çinin şexsiyyeti melum oldu – FOTO - Azadlıq Xeber\nƏrdoğanı hedeleyen İŞİD-çinin şexsiyyeti melum oldu – FOTO\n08:44 xeber – Bir neçə gün əvvəl video-müraciəti yayılan türkiyəli İŞİD terrorçusunun şəxsiyyəti məlum olub. Azadlıq.az xəbər verir ki, anspress-in məlumatına görə, kod adı Əbu Ammar olan İŞİD üzvünün 47 yaşlı Fatih Acıpayam olduğu müəyyən olunub. Hazırda Suriyada İŞİD terror təşkilatının əmirlərindən biri olan Acıpayamın illərlə Bursa şəhərində aşpazlıq və səyyar şirniyyatçılıqla məşğul olduğu bildirilir. Bildirilir ki, əslən Kahramanmaraş şəhərindən olan Fatih Acıpayam 20 il əvvəl ailə həyatı qurub, 10 il əvvəl isə yaşadığı İsparta şəhərindən Bursa şəhərinə köçüb. 2014-cü ildə isə hər şeyini sataraq ailəsi ilə birlikdə Bursadan ayrılıb və Kilis şəhərindən Suriyaya keçərək İŞİD sıralarına qoşulub. Acıpayamın qohumu olduğunu deyən bir nəfər onun namazdan, ibadətdən uzaq bir insan olduğunu bildirib:\n“İspartada olanda namaz, ibadət bimirdi. Nə olubsa bir anda olub. Biz cübbəli Əhmədin söhbətinə gedərdik. Amma o söhbətə girməz, məscidin qapısında şirniyyat satardı. Yıldırım rayonunda (Bursa) 2014-cü ilə qədər şirniyyat mağazası vardı. Suriyaya getməmişdən əvvəl 100 000 lirəyə satdı. Gedəcəyini deməmişdi. Hər halda mane olarıq, şikayət edərik deyə fikirləşib. Gizlicə getdi. Daha sonra təsadüfən zəng vurdum, halallıq ver, biz sərhəddi keçdik – dedi və telefonu bağladı. Bu hadisədən 3 ay sonra qaynanası öldü. Xəbər vermək üçün zəng vurdum. “Allahdan gəldik, Allaha dönəcəyik” – dedi və telefonu üzümə bağladı. Bir daha da xəbərləşə bilmədik.”\nƏbu Ammar kod adlı Fatih Acıpayam\nQohumu FatihAcıpayamın 10 il əvvələ qədər heç nəyi olmadığını deyib:\n“10 il əvvələ qədər onun heç nəyi yox idi. Sonra birdən-birə əmmamə və cübbə geyinməyə başladı. Telefonçuluqla məşğul olduğu zaman “əl-Ənsar” universitetindən bir nəfər onunla görüşməyə başladı. Ondan sonra yoldan çıxdı. Həyat yoldaşını da özünə oxşatdı. Cümə namazı qılmırdı. “Bu din xadimlərinin arxasında namaz qılmaq olmaz” – deyirdi. Eşitdiyimə görə, dostlarına, hamı şəhid oldu, bir mən qaldım – deyirmiş.” – deyə terrorçunun qohumu bildirib. Xatırladaq ki, Türkiyə vətəndaşı olan Əbu Ammar kod adlı Fatih Acıpayamın bir neçə gün əvvəl video-müraciəti yayılmış, Atatürkü və Türkiyə Cümhuriyyətini təhqir edən Acıpayam prezident Rəcəb Tayyib Ərtdoğanı da hədələyir və özü kimi terrorçuları İstanbulu ələ keçirməyə səsləyirdi. mənbə : anspress ..DİGƏR XƏBƏRLƏR


İkinci xəlifə Ömər İbni Xəttab » Ixlas.Az Haqqı deyə-deyə tək qaldım...\nIxlas.Az » Islam tarixi » İkinci xəlifə Ömər İbni Xəttab\nMüəllif: Admin | Bölmə: Islam tarixi | Vaxt: 2-11-2015, 13:47 | Şərh sayı: (0) | Baxılıb: 3564\nBir daha xatırlatmaq istəyirik ki, bu araşdırmalar ixtilaf salmaq, düşmənçilik yaratmaq məqsədi daşımır. Həmçinin qeyd etməyi lazım bilirik ki, bu məsələlərdə ümumiyyətlə ixtilaf doğuran heç bir cəhət yoxdur. Sadəcə olaraq burada müqəddəs dinimizin tarixi araşdırılır, hər kəs elmi və məntiqi əsaslarla öz fikrini bəyan edir. Məsələn, Ömər ibni Xəttabın Məkkə şəhərində hökm sürən ağır günlərdə iman gətirməsi, ulu Peyğəmbərimizin (s) səhabəsi olması heç kim tərəfindən təkzib olunmur. Söhbət yalnız xilafət məsələsində bəzi anlaşılmazlıqlardan gedir.\nӘhli-sünnə qardaşlarımızın etiqadına görə Ömər ibni Xəttab Әbu Bəkrdən sonra xilafət məqamına layiq olan ən çıxarlı bir şəxs idi. Onlar bu seçimi əqli və nəqli dəlillərə əsasən məqbul bir hakimiyyət üsulu hesab edirlər.\nÖmər ibni Xəttabın iman baxımından başqalarından ən üstün olduğunu demək ən azı məlumatsızlıq və ya diqqətsizlik sayılır. Әhli-sünnənin öz mötəbər kitablarını vərəqlədikcə, tarixi faktlara, hədislərə nəzər saldıqca həqiqətin bu deyilənlərlə fərqli olduğunu anlamaq heç də çətin deyil. Burada əhli-sünnə kitablarında yazılmış və Ömər ibni Xəttabın iman dərəcəsindən xəbər verən bir neçə faktı yazmaqla kifayətlənirik:\nӘziz oxuculara maraqlı olduğu üçün «Hüdeybiyyə» sülhü barədə qısa məlumat veririk:\n«Mən müəyyən bir vaxt təyin etməmişdim. Dediklərim həqiqətə çevriləcək. Biz Məkkəyə daxil olub ziyarət edəcəyik.»\nÖmər ibni Xəttabın iman və etiqadının Әhli-sünnənin təsəvvür etdiyi dərəcədə olmadığını bəyan edən faktlardan biri də Peyğəmbərin (s) ömrünün son günlərində baş verən hadisələrdir.\nQurani-Kərimin göstərişinə əsasən Peyğəmbəri (s) müxtəlif ləqəblərlə, hətta adı ilə deyil, «Allahın Rəsulu» deyə çağırmaq lazımdır:\nÖmər ibni Xəttab Qurani-Kərimin göstərişinə zidd olaraq Allahın peyğəmbərinə «bu kişi» deyir.\nQurani-Kərim Peyğəmbərin (s) özündən heç bir şey demədiyini, buyurduqlarının yalnız ilahi vəhy olduğunu bəyan edir:\nÖmər ibni Xəttab isə Peyğəmbərin (s) buyurduğu cümləni vəhy kimi qəbul etmək əvəzinə «O sayaqlayır» deyir. Təkcə bu cümlə onu söyləyənin iman və mərifətinin nə dərəcədə olduğunu başa düşmək üçün kifayətdir. Necə ki, Qazi İyaz Şafei «Şifa» kitabında, Kermani «Şərhu Səhih Buxari»\nkitabında, Nuvi «Şərhu Səhih Müslim» kitabında bu cümləni deyən şəxsin kimliyindən asılı olmayaraq iman və mərifətinin zəif olduğunu açıq şəkildə yazmışlar.\nCümlənin sonunda deyilir: «Allahın kitabı bizə kifayət edər». Bu cümlənin nə qədər məntiqsiz olduğu gün kimi aydındır. Әvvəla, hamıya məlumdur ki, «Qurani-Kərim» bir kitab olaraq, təkbaşına insanların hidayəti üçün kifayət etmir. Әgər belə olsaydı, xüsusi bir peyğəmbərə ehtiyac olmazdı. Allah-taala Öz kitabını bilavasitə Öz bəndələrinə göndərər, hər kəs özü bildiyi kimi bu kitabdan istifadə edərdi.\nNə üçün əziz qardaşlarımız özlərini «Әhli-Quran» yox, əhli-sünnə adlandırırlar?\nGördüyünüz kimi əhli-sünnə məzhəblərindən olmaqlarına baxmayaraq, bir çox həqiqi elm sahibləri\nÖmər ibni Xəttabın iman və etiqadının təsəvvür olunan qədər fövqəladə olmadığını təsdiq edirlər.


Pəhriz saxlamadan arıqlamağın üsulları\n13 Yanvar 2015 17:39\nPəhriz saxlamaq, dadlı qidalardan əl çəkmək bəzən əzaba çevrilə bilir.\nBəs, pəhriz saxlamadan arıqlamaq mümkün deyil?\nTabloid.az kiçik tədbirlər görərək qısa zamanda arıqlamağınıza kömək edəcək məsləhətləri təqdim edir:\nYeməklərdən sonra qəhvə için\nYeməklərdən sonra qəhvə içmək kökəlməyinizin qarşısını alır. Xüsusilə, türk qəhvəsi və espresso arıqlamağa kömək edir. Qəhvənin içərisinə süd və şəkər tozu əlavə etməyin.\nBu üsulla yediyiniz xörəyin tərkibindəki kalorilərin 10 faizi bədəndən atılar.\nSoyuq havada yeriyin\nSoyuq havaları sevmək üçün ən yaxşı səbəblərdən biri də arıqlamğa kömək etməsidir. Soyuq havada 30 dəqiqə piyada yerimək, normal havada eyni müddətdə qaçmaqdan daha çox kalori xərcləməyinizə səbəb olur.\nGündə 3 dəfə və ya daha çox yeyin\nBəzi insanlar gündə 1 və ya iki dəfə yemək yeyirlər. Bu sağlamlıq üçün zərərlidir. Mədənin işini çətinləşdirən və orqanizmin vitamin, minerallarla təmin edilməsinə mane olan bu üsuldan vaz keçin. Rahatlıqla 3 dəfə və ya daha çox yemək yeyə bilərsiniz. Kökəlməyinizə səbəb 3 dəfə yemək yeməyiniz deyil, çox kalorili qidalar seçməyinizdir. Az-az yeyin, daha az kalorisi olan qidalar seçin, sağlamlıq üçün faydalı olan meyvələrlə menyunuzu zənginləşdirin. Hətta gündə iki dilim tam taxıl çörəyi də yeyə bilərsiniz.\nQırmızı pul bibər və soyuq sudan faydalanın\nİsti suyun arıqlamağa kömək etdiyini bilirik. Ancaq soyuq su maddələr mübadiləsini daha çox sürətləndirir.\nEyni şəkildə qırmızı istiot da bədənə istilik verərək oturduğunuz yerdə kalori xərcləməyinizə səbəb olur. Yeməklərə əlavə edəcəyiniz 1 çay qaşığı qırmızı istiot xörəyin tərkibindəki kalorinin 12-20 faizini dərhal xərcləməyinizə kömək edir.\nÇox kalorili bir yemək və ya şirniyyat yedikdə o gün başqa yüksək kalorili heç nə yeməməyə çalışın.\n"Onsuz da pəhrizi pozmuşam, bunu da yesəm, heç nə olmaz", deyə düşünməyin.\nOturmayın, musiqiyə səs verin\nEv işlərinizi görərkən oturmaq əvəzinə ayaqda qalmağa çalışın.\nXüsusilə yemək bişirərkən və ütü ütüləyərkən ayaqüstə qalmaq çox faydalıdır. Bu zaman radioda və ya telefonunuzda seçdiyiniz hər hansı bir mahnı da kalori atmağınıza kömək edə bilər. Çünki ayaqüstü iş görərkən rəqs etməyə meyilli oluruq. Musiqi həm yüksək əhval-ruhiyyə ilə iş görməyinizə, həm də kalori xərcləməyinizə kömək edəcək. Beləliklə, gündə 100 kalori xərcləmiş olacaqsınız.\nBütün bunların hamısına hər gün əməl etsəniz, pəhriz saxlamadan gündə 300 kalori xərcləyə bilərsiniz.


Devalvasiya F1-in büdcəsinə təsir etməyəcək (VİDEO) | Hazara-Azeri\nDevalvasiya F1-in büdcəsinə təsir etməyəcək (VİDEO)\nNeftin dünya bazarında qiymətinin düşməsi ölkəmizdə keçiriləcək Formula 1 Qran Prisinə təsir etməyəcək.\nANS TV-nin məlumatına görə, bu barədə Eurosport saytı xəbər yayıb. Məlumatda bildirilib ki, iyun ayında Bakıda keçiriləcək Formula 1 yarışları üçün ayrılan büdcə dollarla qəbul olunub və büdcədə heç bir dəyişiklik gözlənilmir.\nYarışların keçirilməsi üçün Formula 1-in reklam hüquqları sahibkarına ödənilən məbləğ müxtəlif olur. Məsələn, Bəhreyn və Əbu-Dabi hər il bu cür yarışlara əlavə olaraq 40 milyon dollar pul xərcləyir. Bakıda keçiriləcək yarışların infrastruktur xərcləri də təşkilatçılara aiddir. Təşkilatçıların sözlərinə görə, yarışlara 28 min azarkeşin qatılacağı gözlənilir. Azarkeşlərin hazırkı vəziyyətlə əlaqədar narahatlıq keçirməsinə heç bir əsas yoxdur.\nTəşkilatçılar ölkənin qazancı barədə də danışıb. Formula 1 yarışları Azərbaycanın turizminə də yaxın və uzaq prespektivdə təsir edəcək. Restoran və kafelər, otellər, pərakəndə satış mərkəzlərinin milyonlarla pul qazanacağı gözlənilir.\nPrevious PostErmənistan blokadadan çıxa bilərNext PostGümrüdə bütöv ailəni qətlə yetirən əsgər yenidən məhkəmə qarşısında


1/4 finalçıların təqdimatı – Novator.az\nİyunun 14-dən Rusiyada keçirilən çempionatda 8 komanda 1/4 finala adlayıb.\nUruqvay – Fransa\nVaxtilə Anri, Anelka, Riberi, Benzema, Bafetimbi Qomis kimi fransalı futbolçular millidə Fernando Musleranın qapısına yol tapa bilməyiblər. İndiki heyətdən Olivye Jiru da 2 oyunda “Qalatasaray”lı qapıçını məyus etməyi bacarmayıb.\nÜmumiyyətlə, Uruqvay və Fransa komandalarının XXI əsrdə keçirdikləri 5 qarşılaşmada cəmi 1 qolun vurulması diqqət çəkir. Həmin oyunlardan dördü 0:0 hesabı ilə başa çatıb (ö cümlədən DÇ-2002 və DÇ-2010-da). Yalnız 2013-cü ildə Montevideoda rəqiblərin yoldaşlıq görüşü Luis Suaresin dəqiq zərbəsi sayəsində uruqvaylıların 1:0 hesablı qələbəsi ilə nəticələnib.\nDÇ-2018-də inamlı müdafiəsi və intizamlı oyunu ilə fərqlənən Uruqvay millisi 4 oyunda qapısından 1 top buraxıb və cəmi 1 dəfə sarı vərəqə ilə cəzalandırılıb. Bu mənada Musleradan başqa “Atletiko”nun mərkəz müdafiəçiləri Dieqo Qodin və Xose Ximenesin də adlarını qeyd etmək lazımdır. Onların “Atletiko”dakı oyundaşları, fransalı hücumçu Antuan Qrizmann qarşıdakı oyun barədə fikirləri çox maraqlıdır: “Uruqvay Atletiko“ kimi oynayacaq. Onlar vaxtı uzadacaq, yerə yıxılacaq və tez-tez hakimə yaxınlaşacaqlar. Uruqvay bizə öz oyununu qəbul etdirməyə çalışacaq və bu səbəbdən oyunun maraqsız keçəcəyi görünür”.\nMundialda 3 qol vuran Edinson Kavani zədə səbəbindən bu qarşılaşmanı buraxsa, Uruqvayın bütün diqqətini müdafiəyə yönəldəcəyi qaçılmazdır.\nKavaninin PSJ-dəki oyundaşı Kilian Mbappe (o da 3 qola imza atıb) bu müdafiəni yarmaqda fransızların əsas ümidi olacaq. 19 yaşlı forvard Peledən (DÇ-1958-də 17 yaşında) sonra dünya çempionatlarında dubl edən ən gənc futbolçudur. Argentina ilə oyunda hətta sürətini saatda 39 kilometrə yüksəldən və bununla da dünya çempionatlarının ən sürətli futbolçusu olan Mbappeni saxlamaq mümkün olacaqmı?\nBraziliya – Belçika\nHücum futbolu oynayan, mundialda rəqib qapılarına ən çox zərbə vuran iki komanda qarşılaşacağından bu matçın maraqlı keçəcəyini təxmin etmək olar.\nBelçika 12 qolla yarışın ən məhsuldar komandasıdır. 4 dəfə rəqib qapılarına yol tapan Romelu Lukaku isə bir dünya çempionatında ən çox qol vuran belçikalı olmaqla bərabər onlara məşq keçən məşhur Tyerri Anrinin də göstəricilərini geridə qoyub. Bəli, həm DÇ-1998, həm də DÇ-2006-da 3 qol vuran fransalı 2016-cı ildən Belçikada baş məşqçi Roberto Martinesin sağ əlidir.\nArdıcıl ikinci mundialda 1/4 finala çıxan belçikalıların dünya çempionatlarında ən böyük uğuru 1986-cı ildə 4-cü yeri tutmaqdır. İndi həmin nailiyyəti təkrarlamaq və ya daha da yaxşılaşdırmaq üçün Braziliya səddini adlamaq lazımdır.\n2002-ci ildə Braziliya 1/8 finalda Belçikaya qalib gələrək (2:0) həmin mundialda çempion tituluna sahib çıxmışdı. Elə indi də bir çoxları Braziliya – Belçika cütünün qalibinin yekunda dünya çempionu olacağını ehtimal edir. Nə deyirik, zaman göstərər.\nYaxşı oyunla bərabər simulyasiyaları ilə də diqqəti cəlb edən braziliyalı Neymarın Belçika görüşündə həm də yerdə nə qədər yıxılıb qalacağını maraqla izləyəcəyik. İlk 4 oyunda 23 dəfə qayda pozuntusuna məruz qalan 26 yaşlı forvardın düz 13 dəqiqə 50 saniyə meydanda uzanıb qaldığını hesablayıblar ki, bunun da beş dəqiqə yarımı Meksika ilə qarşılaşmaya təsadüf edib.\nŞaybalı xokkeydə 11 dəfə, o cümlədən son iki ildə dünya çempionu olan İsveç futbolda ən yaxşı halda öz evində keçirilən DÇ-1958-də 2-ci yeri tutub. İndi bu nailiyyətə çatmaq üçün isveçlilər əvvəlcə İngiltərə, sonra isə Rusiya və ya Xorvatiya səddini uğurla adlamalıdırlar.\nİsveç və İngiltərənin dünya çempionatlarında əvvəlki iki görüşü bərabərliklə başa çatıb: 2002-ci ildə 1:1, 2006-cı ildə 2:2. Avro-2012-də qrupda ingilislərə 2:3 hesabı ilə məğlub olan isveçlilər həmin il yoldaşlıq görüşündəsə Zlatan İbrahimoviçin 4 qolu sayəsində onlara qalib gəlmişdilər – 4:2.\nBəli, İsveç millisi İbrahimoviçlə ən yaxşı halda Avro-2004-də 1/4 finala yüksəlsə də, onsuz hamını təəccübləndirməkdə davam edir. Seçmə mərhələnin qrupunda Hollandiyanı qabaqlayan, pley-offundasa İtaliyadan güclü olan, final turnirində qrupda Almaniyanı geridə qoyan, nəhayət, 1994-cü ildən sonra ilk dəfə mundialda 1/4 finala yüksələn İsveç futbolçuları növbəti sensasiyanın izindədirlər.\n“Sarı-göylər”in yeganə narahatçılığı hücumçu Markus Berqin mundialın ilk 4 oyununda rəqib qapılarına 10-dan çox zərbə vurmasına baxmayaraq hələ də ayağının açılmamasıdır.\nİngiltərə millisi də 2006-cı ildən sonra ilk dəfə mundialda 1/4 finala çıxmaqla azarkeşlərini sevindirib. Bundan başqa ingilislər ilk dəfə dünya çempionatlarında penaltilər seriyasında qalib gəlməklə tilsimi qıra biliblər (DÇ-1990, DÇ-1998 və DÇ-2006-da məhz penaltilərdə uduzaraq mübarizəni dayandırmışdılar). Onlar oyun zamanı da penaltidən 3 qol vurmaqla hazırkı yarışda öndədirlər.\nMundialın bombardiri, komandasının 9 qolundan 6-na imza atan Harri Keyn isə həm ardıcıl altı milli matçda fərqlənməklə 79 illik rekordu, həm də 1986 mundialında 6 qol vuran həmyerlisi Qari Linekerin nailiyyətini təkrarlayıb. Keyn indi Linekerdən sonra dünya çempionatının bombardiri olan ikinci ingilis kimi tarixə düşməyə çox yaxındır.\nRusiya – Xorvatiya\nRuslar xorvat səddini adlamaqla 1966 mundialında yarımfinala çıxan SSRİ yığmasının tarixi nailiyyətini təkrarlaya bilərlər.\nAzərbaycan əsilli cinah oyunçusu Aleksandr Səmədov Rusiya komandasının əsas xüsusiyyətinin xarakter, yəni iradə olduğunu bildirib. O həmçinin səbir və gördükləri qara iş sayəsində ispanları keçdiklərini deyib.\nBu da 33 yaşlı Səmədovun ilk 4 oyundakı bəzi statistik göstəriciləri: oynadığı dəqiqələr – 305, qət etdiyi məsafə – 38,5 kilometr, qapı istiqamətində zərbələri – 2, cəmi ötürmələri – 129, dəqiq ötürmələri – 103, dəqiq uzun ötürmələri – 8, künc zərbələri – 10, top itirməsi – 27, qayda pozuntusu – 5 dəfə.\nRusiya və Xorvatiya komandalarının əvvəlki görüşlərinə gəlincə, rəqiblərin Avro-2008-in seçmə mərhələsi çərçivəsində keçirilən hər iki görüşü qolsuz başa çatıb.\nRuslar Leonid Slutskinin baş məşqçi olduğu dövrdə isə xorvatlara 1:3 hesabı ilə uduzublar. Bu, 2015-ci ildə Rostovda keçirilən yoldaşlıq görüşündə qeydə alınıb.\nBu dəfə Soçidə üz-üzə gələcək komandaların oyununda Xorvatiya millisini 6 minə yaxın azarkeş dəstəkləyəcək. Onların da arasında ölkə prezidenti Kolinda Qrabar-Kitaroviçin də olacağı gözlənir. Danimarka ilə matça təyyarədə “ekonom klass”da gələn və stadionda adi azarkeşlər arasında oturan xanım prezidentin ayağı komandasına düşərli olub.


Uşaqları cinsi zorakılıqdan necə qorumalı? | Gənc Ailə\nAna Səhifə AKTUAL Uşaqları cinsi zorakılıqdan necə qorumalı?\nSon illərdə ölkəmizdə uşaqları cinsi zorakılığa məruz qalma halları artmaqdadır. Təsadüfi deyil ki, sosial mediada Azərbaycanın müxtəlif bölgələrindən bu məsələ ilə bağlı narahatlıqlarını dilə gətirənlər çoxdur.\nPsixoloq Azad İsazadə və psixoloq Nərmin Quliyeva məsələ ilə bağlı sualları cavablandırmaqla “uşaqları cinsi zorakılıqdan necə qorumalı” sualı ətrafında düşünənlərə yardımçı olmağa çalışdılar.\n1)Azərbaycanda uşaqlara qarşı cinsi qısnama, təcavüz və seksual istismar nə dərəcədə geniş yayılıb?\n2) Uşaqlara qarşı cinsi qısnama və təcavüz adətən hansı çevrədən gəlir?\n3) Cinsi istismar təhlükəsi ən çox hansı yaş dövrünə aiddir?\n4) Uşaq özünü günahlandırırsa, nə etməli?\n5) Qısnama barədə uşaqlara hansı məlumat və necə verilməlidir?\n6) Valideyn uşağın cinsi qısnama və ya təcavüzə məruz qaldığından nə vaxt şübhələnməlidir?\n7) Təcavüzçü ilə evləndiriləndə nə baş verir?\nGeriNiyə yaşlandıqca görmə qabiliyyəti pisləşir? İrəliAilələr niyə dağılır? - ifritə qayınatalar, arvadağız ərlər...


#1 Java Kursu | Backend dersleri |Proqra,lasdirma kurslari - ATL Akademiya\n+994512015985 +99412 210 22 11\nBütün Korporativ Təlimlər\nJava Backend Proqramlaşdırma\nC# Backend Proqramlaşdırma\n+99412 210 22 11\nJava Backend Proqramlaşdırma Kursu\nBackend proqramlaşdırmanı öyrənmək daha üstün bacarıqlara və bununla da yüksək gəlirli peşəkar olmağa imkan verir. Veb proqramların hansı məntiqlə və necə işləməsi, məlumatların saxlanılması və istifadə edilməsi backend proqramlaşdırma zamanı baş verir. Verilənlər bazasının təhlükəsizliyi, məzmun idarəetməsi və veb quruluşu kimi işlərin idarəsi də backend proqramlaşdırma zamanı edilir. Backend proqramlaşdırma kursunun sonunda Azərbaycanda və dünyada ən çox tələb olunan bacarıqlara sahib veb proqramçı olacaqsınız.\nQeydiyyatdan keç Ətraflı\nÜmumi Müddət Tədris Proqramı #ATLalumni Üstünlüklərimiz Qeydiyyatdan keç\nATL Akademiya informasiya və telekommunikasiya sahəsində fəaliyyət göstərən İT konsaltinq, sistem inteqrasiyaları, proqram təminatı və həllər kimi istiqamətlərdə xidmətlər təqdim edən ATL Tech şirkətinin nəzdində yaradılmışdır. Akademiya proqramlaşdırma kursunu müvəffəqiyyətlə tamamlayan məzunlarına təcrübə keçmək imkanı yaradan, biznes və tədris sahəsində peşəkar olan təlimçilərin çalışdığı və proqramlaşdırmanın müxtəlif sahələri üzrə əhatəli tədris proqramı ilə seçilən təhsil müəssisəsidir.\nProqramın sonunda Java dilini və obyekt yönümlü proqramlaşdırmanı, problemlərin həlli üçün uyğun data struktur və alqoritmləri müəyyən etməyi, Spring Boot ilə veb tətbiqləri qurmağı, PL/SQL databazası ilə məlumatların saxlanması və istifadə edilməsini öyrənəcəksiniz. Bundan əlavə, Mikroservis texnologiyası ilə müxtəlif proqramlaşdırma dillərinin və texnologiyalarının eyni layihədə istifadə olunmasını, Docker ilə işləməyi, Kubernetes ilə bir və ya daha çox serverdə konteynerləri icra və idarə etməyi bacaracaqsınız.\nIntroduction to web programming\nEnumerations and wrapper types\nDate and time API\nSorting and comparing\nLambda and Stream API\nRetrieving, Restricting and Sorting data\nAggregating data using group functions\nServices and Configuration\nJDBC template, Lombok\nAdding database support\nDatabase structure versioning\nSpring Web and Security\nMaking HTTP calls\nBuilding Docker images\nGit version control system\nDeploying Microservices to Kubernetes\nDemo day and presentation\nWorking on real projects\nATL məzunu - Seymur Məmmədrza\nATL Akademiya məzunu - Zərifə Rəsullu\nATL Akademiya məzunu - Osman Məmmədov\nATL Akademiya, tələbələrə uyğun təhsil proqramının seçilməsindən başlayaraq, peşəkar bacarıqlara (vaxtın idarə edilməsi, düzgün kommunikasiya və s.) yiyələnmək və iş axtarışı kimi bir çox mövzularda fərdi konsultasiya, inkişaf təlimləri, sınaq texniki və davranış müsahibələri keçirməklə dəstək göstərir.\nATL Akademiyada, həftəlik nəzəri dərs saatlarından əlavə olaraq, ATL Tech şirkətinin peşəkar proqramçılarından ibarət heyət tərəfindən həftəlik praktik məşğələlər keçirilir, tədris proqramı boyunca daim tələbələrin suallarını cavablayır və çətinlik yarandığı anda onlara köməklik göstərirlər.\nİşə qəbul imkanı\nHər bir məzun olan şəxs və tədrisinin son aylarında olan tələbələrin CV və portfolioları ilk növbədə ATL Tech şirkətinin İnsan Resursları departamenti tərəfindən işə qəbul üçün dəyərləndirilir və digər müvafiq şirkətlərə yönləndirilir.\nAkademiya məzunları ATL Tech şirkətində təcrübə keçmək imkanı qazanırlar. Akademiya, öz məzunları ilə yanaşı, proqramlaşdırma sahəsində karyera qurmaq istəyən şəxsləri də texniki imtahan nəticəsində təcrübə proqramı ilə təmin edir.\nATL Akademiyada qeydiyyatdan keçmək, tədris proqramı ilə yaxından tanış olmaq və ya əlavə suallarınızın cavablandırılması üçün formu doldurun, sizinlə zəng vasitə ilə əlaqə saxlayaq.\nMesajınız uğurla göndərildi. Tezliklə sizinlə əlaqə saxlayacağıq!\nATL Academy ATL TECH tərəfindən təsis edilmiş tədris mərkəzidir.\nATL Akademiya tədbirləri, bloqları, məzun və tələbə uğurları barədə məlumatlı olmağınız üçün email ünvanınızı qeyd edin.